«Χρυσό» έγινε τυρναβίτικο αιγοπρόβειο τυρί στην Ιταλία | LarisaNew\non: 10:51, 24-10-2019 In: ΑΠΟ ΛΑΡΙΣΑ, ΕΙΔΗΣΕΙΣ, ΠΡΩΤΟΣΕΛΙΔΑ\nΟ διαγωνισμός διεξήχθη στο Bergamo της Ιταλίας στις 19 και 20 Οκτωβρίου. Συνολικά συμμετείχαν 3.804 τυριά από όλο τον κόσμο, σπάζοντας έτσι κάθε προηγούμενο ρεκόρ συμμετοχών και κάνοντας και τη δουλειά των 260 κριτών ακόμα πιο δύσκολη. Οι κριτές δεν είχαν γνώση των εταιρειών και την προέλευση αυτών που συμμετείχαν στον διαγωνισμό και ψήφιζαν ανάλογα με την εμφάνιση, τη σύσταση και τη γεύση των τυριών.\nΗ Ελλάδα απέσπασε συνολικά 29 βραβεία, 4 χρυσά, 10 αργυρά και 15 χάλκινα. Ανάμεσα στα 4 χρυσά από τον νομό Λάρισας ήταν και το εξαιρετικό προϊόν της οικογένειας Γκάνα «αιγοπρόβειο παραδοσιακό τυρί σε τσαντίλα».\nΑκολουθώντας πιστά τη βλαχική παράδοση, κατάφερε να διακριθεί και να αναδειχθεί ακόμα περισσότερο κάνοντας και την τοπική κοινωνία ευρέως γνωστή με αυτή τη διάκριση.\nΣπουδαία επιτυχία λοιπόν για τον τόπο μας και τη χώρα μας. Ελπίδα όλων είναι και άλλα παραδοσιακά τυροκομεία να ακολουθήσουν το παράδειγμα της οικογένειας Γκάνα, που στόχο έχει την ποιότητα, όπως αποδείχτηκε, εκτιμήθηκε και στο τέλος βραβεύτηκε χρυσά.


Ημέρα Ανθρωπίνων Δικαιωμάτων - Αντόνιο Γκουτέρες: O αυταρχισμός και εθνικισμός δεν έχουν θέση στη μάχη κατά της πανδημίας. - Περιφερειακό Κέντρο Πληροφόρησης του ΟΗΕ - Greece\nΗμέρα Ανθρωπίνων Δικαιωμάτων – Αντόνιο Γκουτέρες: O αυταρχισμός και εθνικισμός δεν έχουν θέση στη μάχη κατά της πανδημίας.\n10 Δεκεμβρίου 2020 – Ημέρα Ανθρωπίνων Δικαιωμάτων\nΟι διχαστικές προσεγγίσεις, ο αυταρχισμός και εθνικισμός δεν έχουν κανένα νόημα κατά μίας παγκόσμιας απειλής.\nΗΝΩΜΕΝΑ ΕΘΝΗ ΚΑΙ ΑΝΘΡΩΠΙΝΑ ΔΙΚΑΙΩΜΑΤΑ\n04/03/2020 – «Αποτελεσματική» πρόληψη του βίαιου εξτρεμισμού μόνο μέσω της κατοχύρωσης...\n9/6/2020 – Πολεμόπληκτες οικογένειες στη Νιγηρία στα λόκνταουνς του COVID-19.\nΟι Στόχοι και οι 169 επιδιώξεις για τη Βιώσιμη Ανάπτυξη αναλυτικά.


Τα DON'T των Kardashians! Τα τρικς αδυνατίσματος που πρέπει οπωσδήποτε να αποφύγεις!\nΗΟΜΕ Fitness Celebrities Τα DON’T των Kardashians! Τα τρικς αδυνατισματος που πρεπει οπωσδηποτε να αποφυγεις!\n04.09.2016 | 09:00\nΑν υπήρχε ο εφευρέτης της μυστικής φόρμουλας αδυνατίσματος, τότε σίγουρα θα ήταν οι αδερφές Kardashians. Μέσα στο πέρασμα των χρόνων είδαμε την Kourtney να χάνει 17 κιλά σε πέντε μήνες, την Khloe να έχει μείνει σχεδόν μισή έχοντας χάσει 20 κιλά και φυσικά το αναπάντεχο makeover έρχεται από την Kim που πλέον ζυγίζει 30 κιλά λιγότερο από ότι τη θυμόμαστε.\nΑπό τη μία οι αμφισβητήσιμες τεχνικές αδυνατίσματος που ακολούθησαν έχουν κατηγορηθεί από πολλούς ειδικούς και από την άλλη υπάρχουν μερικά diet tips που είναι πλήρως βασισμένα στην υγιεινή και ισορροπημένη διατροφή. Λίγο σχήμα οξύμωρο αυτό!\nΠαρόλα αυτά σήμερα είμαι έτοιμη να σου παρουσιάσω τα DON’ T μυστικά από τις αδερφές Kardashians. Όλα όσα πρέπει να αποφύγεις δηλαδή, όλα όσα ΔΕΝ πρέπει να κάνεις…\nDON’T No1: ΓΥΜΝΑΣΤΙΚΗ ΜΕ ΙΣΟΘΕΡΜΙΚΑ ΡΟΥΧΑ\nΤο μυστικό όπλο των αδερφών Kardashians για αδύνατη σιλουέτα κρύβεται σε ένα ισοθερμικό ρούχο. Το φοράνε κατά τη διάρκεια της προπόνησης ώστε να ιδρώνουν περισσότερο, με αποτέλεσμα να καίνε περισσότερο λίπος και θερμίδες. Διατηρούν τα σώματά τους ενυδατωμένα πίνοντας πολύ νερό καθώς γυμνάζονται.\n“Η τεχνική αυτή μπορεί να βοηθήσει την απώλεια βάρους, καθώς το σώμα προσπαθεί να κρατήσει σε μια ισορροπία τη θερμοκρασία, με αποτέλεσμα να χάνει περισσότερο ιδρώτα. Από την άλλη όμως, η υπερθέρμανση και η αφυδάτωση μπορούν να προκαλέσουν πολλά προβλήματα υγείας. Επιπλέον, η κατανάλωση μεγάλης ποσότητας νερού στη διάρκεια της άσκησης, όχι μόνο θα προκαλέσει ενοχλήσεις στο στομάχι, αλλά θα ρίξει την απόδοσή σου στη γυμναστική”.\nDON’T No2: ΚΑΤΑΝΑΛΩΣΗ ΤΡΟΦΩΝ ΜΕ ΜΟΥΧΛΑ\nΟ διατροφολόγος των Kardashians δήλωσε πως η τέλεια στρατηγική για την απώλεια λίπους και μυϊκή αποκατάσταση είναι η κατανάλωση τροφών που περιέχουν μούχλα. What?\n“Δεν μπορώ να καταλάβω πως αυτή η στρατηγική βοηθάει στην απώλεια κιλών. Για παράδειγμα το ροκφόρ που περιέχει μούχλα, τείνει να έχει περισσότερες θερμίδες και λιπαρά από κάθε άλλο γαλακτοκομικό προϊόν. Η δική μου συμβουλή είναι να ακολουθούμε ισορροπημένη διατροφή και καθημερινή άσκηση”.\nDON’T No3: ΑΠΟΦΥΓΗ ΓΑΛΑΚΤΟΚΟΜΙΚΩΝ\nΗ Khloe δήλωσε πως έχασε 5 κιλά σε ένα μήνα, μένοντας μακριά από τα γαλακτοκομικά προϊόντα και προσπαθώντας να τα αντικαταστήσει με υποκτατάστατα.\n“Αν έχεις δυσανεξία στη λακτόζη, τότε αυτό το trick μπορεί να επιφέρει την επιθυμητή απώλεια βάρους. Τα άτομα που αντιμετωπίζουν αυτό το πρόβλημα τείνουν να φουσκώνουν στην περιοχή της κοιλιά και να ενοχλούνται από την κατακράτηση υγρών”.\n“Παρόλα αυτά όμως, τα γαλακτοκομικά με λίγα λιπαρά είναι απαραίτητα σε κάθε οργανισμό, καθώς είναι καλές πηγές πρωτεϊνών, ενισχύουν τους μύες και επιταχύνουν το μεταβολικό ρυθμό. Οι ειδικοί τα προτείνουν ανεπιφύλακτα για απώλεια βάρους και μια ισορροπημένη διατροφή”.\nDON’T No4: ΑΠΟΦΥΓΗ ΓΛΟΥΤΕΝΗΣ\nΗ Kourtney και τα τρία της παιδιά ακολουθούν πλέον μια διατροφή χωρίς γλουτένη, επιλέγοντας μπισκότα, cakes και διάφορα προϊόντα χωρίς την προσθήκη του συστατικού που σου προανέφερα. Η ίδια δηλώνει οπαδός αυτής της τακτικής και το μυστικό που τη βοήθησε να αδυνατίσει.\n“Αν έχεις δυσανεξία στη γλουτένη, τότε αυτή η συμβουλή μπορεί να είναι ιδανική για σένα και το σώμα σου. Ταυτόχρονα όμως τα προϊόντα που δεν περιέχουν γλουτένη, τείνουν να έχουν περισσότερες θερμίδες, σάκχαρα και λιπαρά, στοιχεία αρκετά καταστροφικά για τη δίαιτά σου”.\n“Επιπλέον, η αποφυγή προϊόντων ολικής άλεσης, μπορεί να σε οδηγήσει στην υπερφαγία, καθώς δεν θα λαμβάνεις την απαραίτητη ποσότητα φυτικών ινών ημερησίως και θα έχεις συνεχώς την τάση να τσιμπολογάς”.\nDON’T No5: ΖΩΝΕΣ ΓΙΑ ΑΔΥΝΑΤΗ ΜΕΣΗ\nΈνα είδος αξεσουάρ (αν θες να το ονομάσουμε έτσι), που θυμίζει κάτι μεταξύ κορσέ και φαρδιάς ζώνης. Οι αδερφές Kardashians και Jenners δήλωσαν ότι με αυτόν τον τρόπο χάνουν περισσότερο λίπος από την περιοχή της κοιλιάς και της μέσης, λόγω της θερμοκρασίας που αναπτύσσεται, και αποβάλλουν το πρήξιμο.\n“Η εξωτερική συμπίεση του λίπους, με αυτό το είδος ζώνης, δεν φέρνει μόνιμα αποτελέσματα στην κατανομή ή τη διάσπαση του λίπους. Με λίγα λόγια, αυτό ο τρόπος δεν θα σου αποφέρει για πάντα τη λεπτή μέση που αναζητάς και τη σιλουέτα σε σχήμα κλεψύδρας, αν δεν ακολουθήσεις σωστή διατροφή και άσκηση”.\nDON’T No6: ΑΠΟΦΥΓΗ ΥΔΑΤΑΝΘΡΑΚΩΝ\nΣύμφωνα με δηλώσεις της οικογένειας, όλα τα μέλη είναι πλήρως συμβιβασμένα με την αποφυγή υδατανθράκων και συγκεκριμένα με τη δίαιτα Atkins, η οποία βοήθησε την Kim να χάσει τα κιλά της εγκυμοσύνης. Αυτό το διαιτητικό πλάνο το γνώρισαν από τον πατέρα τους που το ακολουθούσε αυστηρά καθ’ όλη τη διάρκεια της ζωής του. Οι Kardashians και Jenners αποφεύγουν τη ζάχαρη, τα γλυκά, το άσπρο αλεύρι και το λευκό ρύζι, ενώ προτιμούν το καστανό ρύζι και τις γλυκοπατάτες.\n“Όσο πιο πολύ στερείς κάτι από τον οργανισμό σου, τόσο αυξάνονται οι πιθανότητες να “κατρακυλήσεις” μετά. Φαντάσου τον εαυτό σου να μένει μακριά από το ψωμί ή τα ζυμαρικά για μήνες. Μετά από αυτήν την detox περίοδο θα οδηγηθείς στην υπερκατανάλωση αυτών των τροφών, με αποτέλεσμα να πάρεις κιλά. Η ισορροπημένη διατροφή εντάσσει μέσα τους υδατάνθρακες, απλά σε μικρή ποσότητα”.\nDON’T No7: ΜΙΑ ΚΟΥΤΑΛΙΑ ΤΗΣ ΣΟΥΠΑΣ GHEE ΚΑΘΕ ΜΕΡΑ\nΠριν αναρωτηθείς τι είναι αυτό το ghee, είμαι έτοιμη να σου δώσω τη σωστή εξήγηση. Είναι στην ουσία το λάδι που μένει στην επιφάνεια από το λιωμένο βούτυρο. Οι αδερφές Kardashians λοιπόν, κάθε πρωί πίνουν μια κουταλιά ghee, υποστηρίζοντας πως βοηθάει στην πέψη και καύση του σωματικού λίπους. Μετά από 20 λεπτά και αφού έχει δράσει στον οργανισμό τους αυτό το “λάδι”, είναι έτοιμες για να απολαύσουν το πρωινό τους γεύμα.\n“Δεν θα πρότεινα την κατανάλωση του ghee, καθώς προσφέρει πολλές θερμίδες χωρίς να γεμίζει το στομάχι. Η σωστή διατροφή πρέπει να περιέχει ένα πλήρες πρωινό που θα σε διατηρήσει χορτάτη και μακριά από τα τσιμπολογήματα, μέχρι το επόμενο γεύμα”.\nDON’T No8: ΠΡΟΒΙΟΤΙΚΑ ΜΕΤΑ ΤΗΝ ΠΡΟΠΟΝΗΣΗ\nΗ Kourtney έχει δηλώσει πως μετά από κάθε προπόνηση λαμβάνει μια δόση προβιοτικών.\n“Παρόλο που η Kourtney δεν μας λέει ακριβώς το λόγο για τον οποίο ακολουθεί αυτή τη συνήθεια, εγώ από μεριά που οφείλω να πω πως κάτι τέτοιο δεν βοηθάει στην απώλεια βάρους. Πράγματι, τα προβιοτικά βοηθούν στην πέψη και στη σωστή λειτουργία του εντέρου, αυτό όμως δεν συνδέεται με τη μείωση των κιλών ή του λίπους. Εγώ θα πρότεινα, μετά από κάθε προπόνηση, την κατανάλωση πρωτεΐνης για αναδόμηση των μυών και εμφανή αποτελέσματα”.\nDON’T No9: ΣΠΟΡΟΙ CHIA ΓΙΑ ΜΕΙΩΣΗ ΤΗΣ ΠΕΙΝΑΣ\nΟι Kardashians καταναλώνουν σπόρους chia για να μειώσουν την όρεξή τους και να μείνουν μακριά από τις ατασθαλίες.\n“Οι σπόροι chia δεν είναι τόσο αθώοι, όσο φαίνονται, καθώς περιέχουν πολλές θερμίδες. Δεν υπάρχει κάποια έρευνα που να αποδεικνύει ότι μειώνουν την όρεξη, οπότε προτείνω να παραμείνεις πιστή στις μεγάλες ποσότητες υγρών, αν θες να προκαλέσεις το αίσθημα του κορεσμού”.\nΕτικέτες KARDASHIAN,KIM KARDASHIAN,ΑΔΕΡΦΕΣ KARDASHIANS,ΑΔΥΝΑΤΙΣΜΑ,ΔΙΑΤΡΟΦΗ,καρντασιαν,ΚΙΜ ΚΑΡΝΤΑΣΙΑΝ,ΚΙΜ ΚΑΡΝΤΑΣΙΑΝ ΑΔΥΝΑΤΙΣΕ,ΜΥΣΤΙΚΑ ΤΩΝ ΣΤΑΡ,ΠΩΣ ΓΥΜΝΑΖΟΝΤΑΙ ΟΙ ΣΤΑΡ,ΤΙ ΤΡΩΝΕ ΟΙ ΣΤΑΡ


** THIEN PHU LOGIA HOTEL, ΠΌΛΗ ΧΟ ΤΣΙ ΜΙΝΧ **\n8A Go Xoai, Binh Hung Hoa A, Binh Tan, Πόλη Χο Τσι Μινχ, Βιετνάμ\nΤο άνετο Thien Phu Logia Hotel 2 αστέρων βρίσκεται στην περιοχή Binh Tan και προσφέρει μοντέρνα δωμάτια με θέα στην πόλη.\nΤο κατάλυμα βρίσκεται περίπου 9.8 χλμ από Μουσείο Πολεμικών Καταλοίπων . Το κατάλυμα βρίσκεται περίπου 7 χλμ μακριά από το κέντρο της Χο Τσι Μινχ .\nΤο Thien Phu Logia Hotel είναι κατάλυμα στην Χο Τσι Μινχ που διαθέτει 47 δωμάτια και παρέχει DVD player, προσωπική θυρίδα ασφαλείας, πρέσα παντελονιών, μίνι μπαρ και συνδρομητική τηλεόραση. Τα δωμάτια διαθέτουν ιδιωτικά μπάνια με δωρεάν προϊόντα περιποίησης, σεσουάρ και ντους.\nΟ χώρος είναι αξιοσημείωτος για την κεντρική τοποθεσία του μόλις 10-λεπτά οδηκώς από το αεροδρόμιο Ταν Σον Νχατ.\nΤο φιλικό προσωπικό προσφέρει υπηρεσία διανομής εφημερίδων, υπηρεσία στάθμευσης οχημάτων και υπηρεσία σιδερώματος.\nThien Phu Logia Hotel, Βιετνάμ\nΞενοδοχείο Zerenity & 2*, Cebu: ιστοσελίδα;\nBed and Breakfast Vibrisse, Τορίνο: ιστοσελίδα;\nΞενοδοχείο Valentino Du Parc 3*, Τορίνο: ιστοσελίδα;\nΞενοδοχείο Bryghia 3*, Μπριζ: ιστοσελίδα;\nBed and Breakfast Family@home66, Μπριζ: ιστοσελίδα;\nΞενοδοχείο Don Alfredo 2*, Μαρμπέλλα: ιστοσελίδα;\nΞενοδοχείο Hanseat, Αμβούργο: ιστοσελίδα;\nΞενοδοχείο Mactan-Cebu Airport Budget Hotel, Cebu: ιστοσελίδα;\nΞενοδοχείο Sharing 3*, Τορίνο: ιστοσελίδα;\nΞενοδοχείο Gran Tierra 3*, Cebu: ιστοσελίδα;\nΘέρετρο Guadalmina Spa & Golf 4*, Μαρμπέλλα: ιστοσελίδα;\nΞενοδοχείο Musa's Grune Tanne, Αμβούργο: ιστοσελίδα;\nΞενοδοχείο Kimpton George 4*, Ουάσινγκτον: ιστοσελίδα;\nΞενοδοχείο Apts. Mediterraneo 3*, Μαρμπέλλα: ιστοσελίδα;\nΞενοδοχείο Innside By Melia Hamburg Hafen 4*, Αμβούργο: ιστοσελίδα;


Λ. Μενδώνη: Αύξηση των εσόδων στον Πολιτισμό, αυστηροποίηση ποινών για αρχαιοκαπηλεία - ΧΡΗΜΑ & ΤΟΥΡΙΣΜΟΣ money-tourism.gr\nΑρχική > ΤΟΥΡΙΣΜΟΣ > Λ. Μενδώνη: Αύξηση των εσόδων στον Πολιτισμό, αυστηροποίηση ποινών για αρχαιοκαπηλεία\nΤην αύξηση των εσόδων στον Πολιτισμό, αλλά και την αυστηροποίηση ποινών για την αρχαιοκαπηλεία, ανακοίνωσε η υπουργός Πολιτισμού κα. Λίνα Μενδώνη, αγορεύοντας στη Βουλή, στο διυπουργικό νομοσχέδιο που βρίσκεται σε διαδιακασία ψήφισης στη Βουλή και το οποίο έχουν ενταχθεί τέσσερεις διατάξεις του υπουργείου Πολιτισμού και Αθλητισμού.\nΗ ομιλία της κας. Μενδώνη, έχει ως εξής:\n“Εξ αυτών, οι δύο- άρθρα 87,88-, αφορούν στο Ταμείο Αρχαιολογικό Πόρων και Απαλλοτριώσεων, η ανασυγκρότηση του οποίου -όπως έχουμε πει κατ΄ επανάληψη- αποτελεί για την Κυβέρνηση προτεραιότητα. Στόχος μας είναι το Ταμείο να εξασφαλίσει πολλαπλασιαστικό αποτέλεσμα για την τοπική οικονομία και την επιχειρηματικότητα, να ενισχύσει τη δυναμική και το κύρος του πολιτιστικού προϊόντος.\nΚατ΄ αρχήν, η έκδοση των προσκλήσεων αυτών έγινε κατ’ εξουσιοδότηση της παραγράφου 4, του άρθρου 8, του Ν. 4369/2016. Με την χθεσινή ψήφιση του νόμου για το Επιτελικό Κράτος καταργήθηκαν οριζόντια τα 13 πρώτα άρθρα του νόμου του 2016.\nΓια ποια διαφάνεια και αξιοκρατία μιλάμε, όταν οι ίδιοι οι καλλιτεχνικοί οργανισμοί αντέδρασαν στο περιεχόμενο των προκηρύξεων ενημερώνοντας γραπτά την πρώην Υπουργό Πολιτισμού ότι «η συγκεκριμένη προκήρυξη, όπως είναι διατυπωμένη, προκαλεί έντονα ερωτηματικά… ως προς αρκετά σημεία της… τα οποία δημιουργούν ένα έντονο αίσθημα «έκπτωσης» προσόντων…». Καταθέτω το σχετικό έγγραφο στα Πρακτικά της Βουλής.\nΜε τα θέματα του Πολιτισμού δεν παίζομε, κύριοι της Αντιπολίτευσης. Σταματήστε λοιπόν να θέτετε ψεύτικα διλήμματα, να δημιουργείται στείρα δίπολα, αφήστε “Κηρύγματα και Ρητορείες” για δήθεν ξεπούλημα του Πολιτισμού στην Αγορά. Η Αγορά για όσους σκόπιμα το παραγνωρίζετε ΔΕΝ ταυτίζεται με το αγοραίο”.\nTagged αρχαιοκαπηλεία αύξηση αυστηροποίηση βουλή διυπουργικό νομοσχέδιο εσόδων Λίνα Μενδώνη. ποινών πολιτισμό υπουργός Πολιτισμού ψήφιση


Η μητέρα της την πούλησε για σεξ όταν ήταν 12 χρονών αντί 300 ευρώ – ΦΩΤΟ\n05:36 , Τρίτη 21 Μαΐου 2019\nΗ μητέρα της ήταν ναρκομανής και χρειαζόταν τη δόσης της. Γι’ αυτό εξάλλου και την εξώθησε στην πορνεία. Η ιστορία της 29χρονης Τάιν Γέιτς έρχεται στη δημοσιότητα καθώς βρέθηκε να μιλάει σε ντοκιμαντέρ για τη Σαρλίν Ντάουνς που δολοφονήθηκε και αναμένεται να προβληθεί από το Channel 5.\nΗ Σαρλίν εξαφανίστηκε τον Noέμβριο του 2003, όταν ήταν μόλις 14 χρονών. Δύο υπάλληλοι ντελίβερι κατηγορήθηκαν για τον φόνο της τον Μάιο του 2007 αλλά δεν καταδικάστηκαν. Το πτώμα της κομματιάστηκε ενώ τα κόκαλά της θρυμματίστηκαν.Η Τάιν εξομολογείται την περιπέτεια της ζωής της: “Η μητέρα μου ήταν διαφορετική από τις άλλες μαμάδες. Ήταν χρήστρια ηρωίνης και εργαζόμενο κορίτσι. Τη θαύμαζα. Ήταν η μαμά μου και την αγαπούσα. Και τότε μια μέρα ένας άνδρας μας πλησίασε σε ένα δρομάκι και της ζήτησε σεξ. Της είπε ότι ήθελε εμένα και όχι εκείνη και θα πλήρωνε εξτρά. Θυμάμαι που με οδήγησε εκεί, στο δρομάκι η μαμά μου. Φορούσα ακόμη τη στολή μου του σχολείου και είχα την τσάντα μου. Μου είπε ότι όλα θα πάνε καλά και πως όλα ήταν μέρος της ζωής. Την πίστεψα. Μετά μου έδωσε και μερίδιο. Δέκα λίρες. Αισθάνθηκα πλούσια. Όλα ακούγονται τόσο θλιβερά και λυπηρά, αλλά αυτό συνέβη σ’ εμένα” λέει η Τάιν. Από τότε ακολούθησε ένα σκοτεινό μονοπάτι που την οδήγησε στην πορνεία.\n“Από παιδί που αναζητούσα περιπέτεια, κατέληξα να με πασάρουν σε ομάδες ανδρών για σεξ. Όσο μεγάλωνα έστρεφα την πλάτη μου στην οικογένειά μου, εξαρτήθηκα από ναρκωτικά και με συνέλαβαν αμέτρητες φορές. Έγινα μια πόρνη του δρόμου, όπως ακριβώς η μαμά μου. Το έσκαγα από το σχολείο και σύχναζα στο κέντρο της πόλης όπως η Σαρλίν και άλλα πολύ μικρότερα κορίτσια. Με βασανίζει να ξέρω ότι πιθανόν γνωρίζω τους δολοφόνους της. Κάναμε τα ίδια πράγματα με τους ίδιους ανθρώπους την ίδια στιγμή. Όταν κοιτάζω στα μάτια κάποιων ανδρών που συχνάζουν στους δρόμους αναζητώντας για ευάλωτα μικρά κορίτσια δεν μπορώ να μην σκεφτώ ότι ένας από αυτούς ίσως είναι το τελευταίο πρόσωπο που εκείνη είδε. Της συνέβη κάτι φριχτό και θα μπορούσε εύκολα να είμαι εγώ” λέει η Τάιν.Η Τάιν ήταν εγγονή του Ιβάν και της Σίλβια Τέιλον, και οι δύο πρώην δήμαρχοι της πόλης. Και οι δύο, ετών 79, υιοθέτησαν τη μαμά της Τάιν, Λίζα και της έφτιαξαν το δικό της σπιτικό. Η Λίζα πέθανε το 2007 σε ηλικία 38 ετών.\nΒΡΕΤΑΝΙΑ ΠΟΡΝΕΙΑ ΣΕΞ


Jack Dorsey: Ο ιδρυτής του Twitter καταγγέλλει το Web 3.0 | Magnesia.TV\nΑρχική Ειδήσεις Τεχνολογία Jack Dorsey: Ο ιδρυτής του Twitter καταγγέλλει το Web 3.0\nΕκτός από το metaverse, το Web 3.0 έχει θέσει υποψηφιότητα για να γίνει η επόμενη μορφή διαδικτύου στην κοινότητα του κυβερνοχώρου. Αν και λαμβάνει, κυρίως, θετικά σχόλια, μεγάλοι παράγοντες του χώρου όπως ο Elon Musk και ο Jack Dorsey στέκονται επικριτικά απέναντί του.\nΩς Web 1.0 θεωρούμε την πρώτη έκδοση του Internet που αποτελούνταν από στατικές ιστοσελίδες HTML και ήταν ένας μη διαδραστικός κόσμος με δεδομένα που έφταναν στους χρήστες από μια και μόνο πηγή. Πάνω σε αυτή τη βάση “πάτησε” το Web 2.0 που είναι το Internet όπως το ξέρουμε σήμερα.\nΤο επόμενο βήμα ήταν η ιδέα ανάπτυξης ενός κυβερνοχώρου που θα λειτουργεί αποκεντρωμένα με μια νέα πιο ελεύθερη και με λιγότερα τεχνικά προβλήματα αρχιτεκτονική. Ο νέος κυβερνοχώρος θα έφερνε μεγαλύτερη αλληλεπίδραση και εμβάθυνση των χρηστών στις εφαρμογές. Η νέα γενιά Internet έλαβε τον χαρακτηρισμό Web 3 ή Web 3.0 και θα λειτουργεί με την τεχνολογία blockchain στην οποία βασίζεται ο κόσμος των κρυπτονομισμάτων.\nΑναφερόμενος στο Web 3.0, ο Elon Musk αναφέρθηκε απαξιωτικά τόσο στο metaverse όσο και στο Web 3.0 αναφέροντας ότι πρόκειται για προϊόντα μάρκετινγκ και δεν έχουν καμία ουσιαστική αξία και χρησιμότητα. Σε αναρτήσεις του στο Twitter, ο Musk δήλωσε για για το Web 3.0 ότι ψάχνει να βρει κάτι σχετικά με αυτό και δεν υπάρχει απολύτως τίποτε.\nΑπό την πλευρά του, ο Jack Dorset, ο οποίος αποχώρησε πρόσφατα από το Twitter για να ασχοληθεί με μια νέα εταιρεία οικονομικών υπηρεσιών που δημιούργησε, με σειρά αναρτήσεων υποστηρίζει ότι επενδυτικά funds έχουν αποκτήσει τον έλεγχο του Web 3.0.\nΣύμφωνα με τον ίδιο, όσοι ανιδιοτελώς και ανυποψίαστοι συμμετέχουν στην ανάπτυξη του Web 3.0 έχουν πέσει θύματα μιας παγίδας αφού δημιουργούν ένα κόσμο που θα ελέγχεται με τον ίδιο τρόπο που ελέγχεται και το σημερινό Διαδίκτυο. «Είναι μια κεντρικής διαχείρισης οντότητα απλά με διαφορετική ταμπέλα. Πρέπει να μάθετε σε τι πάτε να μπλέξετε», σημειώνει χαρακτηριστικά ο Dorsey σε μια από τις αναρτήσεις του.\nΈνα μεγάλο κεφάλαιο επενδυτικών συμμετοχών (venture capital), το Andreessen Horowitz, που έχει επενδύσει τρία δισ. δολάρια σε διάφορες εταιρείες κρυπτονομισμάτων, θεωρείται μια από αυτές που στοχεύει στον έλεγχο του Web 3.0 .\nΠροηγούμενο άρθροΕπιστήμονες κατασκεύασαν τηλεόραση που… “τρώγεται”\nΕπόμενο άρθροΗμερήσια έκθεση επιτήρησης COVID-19 (24/12/2021)


Κυριάκος Κακούρος α.ε. - Η Hyundai Motorsport Παγκόσμια Πρωταθλήτρια Κατασκευαστών WRC για δεύτερη συνεχόμενη χρονιά\nΗ ομάδα ολοκλήρωσε τη χρονιά κατακτώντας συνολικά 3 νίκες, 11 ατομικά βάθρα, δύο 1-2 αποτελέσματα με το Hyundai i20 Coupe WRC Η Hyundai Motorsport κατέκτησε τον δεύτερο διαδοχικό τίτλο των κατασκευαστών του FIA World Rally Championship (WRC) μετά το διπλό βάθρο που κατέκτησε στο Rally Monza, τον τελευταίο αγώνα της σεζόν. Ο Ott Tänak ολοκλήρωσε ένα δύσκολο Σαββατοκύριακο κατακτώντας τη δεύτερη θέση, με τον Dani Sordo να βρίσκεται στην τρίτη θέση. Σε ένα από τα πιο απαιτητικά και απολαυστικά ράλι της σεζόν, με βροχερές και συχνά χειμερινές συνθήκες να κυριαρχούν στις ειδικές διαδρομές, η Hyundai Motorsport εξασφάλισε 33 πόντους κατακτώντας τον δεύτερο τίτλο της με διαφορά πέντε πόντων. Ο Tänak και ο συνοδηγός του Martin Järveoja κατέκτησαν τη δεύτερη θέση ανταλλάσσοντας θέσεις με τους Sordo και Carlos del Barrio. Αν και κανένα πλήρωμα δεν πίεζε για θέσεις, συνέχισαν να ανταλλάσσουν θέσεις μέχρι το Power Stage με τους Εσθονούς να περνούν λίγο μπροστά από τους Ισπανούς συμπαίκτες τους.


Αναρωτιέστε γιατί τώρα επανέρχεται η συζήτηση για ένα από τα πιο διάσημα κοκτέιλ όλων των εποχών; Απλά, γιατί γιορτάζει έναν αιώνα ζωής!\nΜια ιταλική δημιουργία, το negroni στην αρχική του μορφή δημιουργήθηκε για να τιμήσει τα υπέροχα ιταλικά κόκκινα βερμούτ, με μία πικρή νότα π.χ. με την προσθήκη λίγου Campari.\nΤο κοκτέιλ δημιουργήθηκε στη συνέχεια όταν διάφοροι μπάρμεν πρόσθεσαν βρετανικό τζιν για να του δώσουν μεγαλύτερη ένταση, αλλά χωρίς να μειώσουν τη γεύση του βερμούτ.\nΤο αποτέλεσμα; Ακριβώς ένα από τα πιο ωραία κοκτέιλ όλων των εποχών!\nΤο 2016, στη λίστα που δημιούργησε η Drinks International το negroni κατατάχθηκε ως το νούμερο 2 (λίγο μετά από ένα Old Fashioned) ως το πιο αγαπημένο ποτό στον κόσμο!\nΤι είναι όμως το συγκεκριμένο κοκτέιλ;\nΤο negroni παρασκευάζεται από ξηρό τζιν, κόκκινο βερμούτ και κάποιο bitter, γαρνιρισμένο με πορτοκάλι. Το πιο συνηθισμένο bitter που χρησιμοποιείται είναι το Campari και το πιο συνηθισμένο βερμούτ είναι το Martini (αν και αυτό είναι το συστατικό με το οποίο «παίζουν» οι μπάρμεν).\nΚαι η γεύση του;\nΤο negroni είναι ένα πικρό κοκτέιλ, αλλά το βερμούτ και η γαρνιτούρα από πορτοκάλι προσθέτουν αρκετή φρουτώδη γλυκύτητα που το εξισορροπεί.\nΗ γεύση έχει στοιχεία από βότανα, (όπως η ρίζα γλυκόριζας) και στη συνέχεια ξεδιπλώνονται βαθιές γεύσεις σκούρων καρπών. Το τζιν κάνει επίσης αισθητή την παρουσία του, ενώ μπορείτε να αισθανθείτε νότες λεμονιού και κόλιανδρου.\nΕίναι αναμφισβήτητα μια δυνατή γεύση και γι’ αυτό καλύτερα το πίνουμε το βράδυ, αλλά η ισορροπία της πικρής και γλυκιάς γεύσης του είναι αναμφισβήτητα ευχάριστη και η σχετικά «σιροπιαστή» αίσθησή του το κάνει ακαταμάχητο σε κάθε του γουλιά.\nΜπορώ να το κάνω στο σπίτι;\nΦυσικά! Ένα από τα καλύτερα πράγματα σε αυτό το κοκτέιλ είναι το πόσο εύκολο είναι να το κάνετε και μάλιστα να το κάνετε καλά. Θυμηθείτε ότι είναι ένα εξαιρετικό κοκτέιλ και για τις ζεστές νύχτες του καλοκαιριού!\n30 ml κόκκινο βερμούτ π.χ. Martini\nΒάζουμε όλα τα υλικά σε ένα σέικερ μαζί με τριμμένο πάγο και χτυπάμε καλά. Βάζουμε σε ένα χαμηλό ποτήρι παγάκια και αδειάζουμε το περιεχόμενο του σέικερ. Ρίχνουμε λίγες σταγόνες πορτοκαλιού και γαρνίρουμε με φλούδα πορτοκάλι.\nΑς πιούμε στην υγειά του για τα εκατοστά του γενέθλια!\nCampari MARTINI NEGRONI ΔΙΑΣΗΜΟ ΚΟΚΤΕΪΛ ΤΖΙΝ ΠΟΤΟ\nelsa 23 Φεβρουαρίου 2020


«Συντηρητική» αναβάθμιση από την Moody's «βλέπει» η Citi | Capital\nDAX 11.605,17 +0,39%\nCAC 4.578,09 +0,15%\nΓΕΝΙΚΟΣ ΔΕΙΚΤΗΣ: 12:34 568,99 -4,40 -26,17 Τζίρος: 27,04 εκ€\n"Συντηρητική" αναβάθμιση της Ελλάδας από την Moody's "βλέπει" η Citigroup\nH Ελλάδα έχει επωφεληθεί από διάφορες θετικές αξιολογήσεις των διεθνών οίκων πρόσφατα, σημειώνει η Citigroup σε νέα της έκθεση. Χωρίς να αναφέρεται στην πρόσφατη διπλή αναβάθμιση του οίκου Fitch στις 10 Αυγούστου από "B" σε "BB-" με σταθερές προοπτικές αλλά ούτε και σε αυτή της DBRS στα τέλη Ιουνίου σε σε Β "υψηλό" με θετικές προοπτικές καθώς δεν καλύπτει τα ratings τους, η αμερικάνικη τράπεζα επισημαίνει πως η S&P αναβάθμισε σε "Β +" με θετικές προοπτικές την πιστοληπτική αξιολόγηση της Ελλάδας στις 25 Ιουνίου.\nH επόμενη προγραμματισμένη αξιολόγηση της χώρας, όπως σημειώνει, αναμένεται από τον οίκο Moody's στις 21 Σεπτεμβρίου και η Citi εκτιμά ότι θα κινηθεί στα ίδια πλαίσια με την S&P, αναβαθμίζοντας πιθανότατα την Ελλάδα κατά μία βαθμίδα και στο "B2".\nΒασικός οδηγός της αναβάθμισης του οίκου όπως εκτιμά, θα είναι η επιτυχής ολοκλήρωση του προγράμματος στήριξης του ESM. Οι διαρθρωτικές βελτιώσεις στη διάρθρωση των δανείων της Ελλάδας, δηλαδή η επιμήκυνση της διάρκειάς τους, είναι επίσης πιθανό να αναφερθούν από την Moody's ως πιστωτικά θετικές, υπογραμμίζει η Citi.\nΑξίζει να σημειώσουμε πάντως πως οι αναβαθμίσεις των διεθνών οίκων... απέτυχαν να ενθουσιάσουν την αγορά των ελληνικών ομολόγων η οποία σημειώνει έντονη μεταβλητότητα λόγω των αναταραχών σε Ιταλία και Τουρκία. Σήμερα η απόδοση του 10ετούς κινείται σταθεροποιητικά στο 4,20% και στα υψηλά διμήνου, ενώ αυτή την εβδομάδα-ορόσημο για την Ελλάδα, έχει βελτιωθεί ελάχιστα υποδηλώνοντας πως οι επενδυτές παραμένουν επιφυλακτικοί παρά το τέλος των μνημονίων.\nΤο κουμπί του sell-off θα κρατηθεί πατημένο έως τα τέλη του 2020 στην ευρωζώνη.\nΟι επενδυτές περιμένουν τις ανακοινώσεις της ΕΚΤ για τις οικονομικές προοπτικές.\nΟι φόβοι για τον κορονοϊό επισκιάζουν τα καλύτερα των εκτιμήσεων αποτελέσματα.\nΤραντάζει τις αγορές ο κορονοϊός -Απώλειες σχεδόν 3% στην Wall\nΠτώση 800 μονάδων για τον Dow Jones. Φόβοι για τις επιπτώσεις στην οικονομία.


Νικόλας Πλυτάς: Ζώντας και κερδίζοντας στα άκρα — Δημοσιογράφος\nΝικόλας Πλυτάς: Ζώντας και κερδίζοντας στα άκρα\nΟ Νικόλας Πλυτάς αν και είναι μόλις 23 ετών, μετρά 9 χρόνια πρωταθλητισμού και αμέτρητες διακρίσεις σε πανελλήνιες, πανευρωπαϊκές και παγκόσμιες διοργανώσεις στο θαλάσσιο σκι, το wakeboarding, skateboarding, snowboarding και το surfing. Ένας νεαρός που έχει μάθει να ζει στα άκρα.\nΞεκίνησε να ασχολείται αρχικά με το θαλάσσιο σκι σε ηλικία των 5 ετών. Μέχρι τότε έκανε κολύμβηση στον Ναυτικό Όμιλο Βουλιαγμένης και παρατηρούσε όλους όσοι έκαναν θαλάσσιο σκι στη Βουλιαγμένη. Όπως εξηγεί στον «Δημοσιογράφο», φανταζόταν τον εαυτό του να κάνει και εκείνος σκι στη θάλασσα και του φαινόταν απίστευτη ιδέα. Μετά από λίγο ήταν μέλος στο αντίστοιχο τμήμα του ΝΟΒ και από την πρώτη στιγμή κατάλαβε ότι ανήκει στη θάλασσα.\nΜε αφορμή την Παγκόσμια Ημέρα Ειρήνης, ο Νικόλας Πλυτάς, έστειλε ένα δυνατό μήνυμα, σχηματίζοντας με jet surf, το Σήμα της Ειρήνης στη λίμνη της Βόνιτσας. Αναφέρει ο ίδιος:\n«Ζούμε σε έναν κόσμο γεμάτο διαμάχες. Δεν μου αρέσει αυτό. Μου αρέσει η ειρήνη. Θέλω να βλέπω τους ανθρώπους να τα πηγαίνουν καλά ο ένας με τον άλλον. Κάνοντας αυτό το project την Παγκόσμια Ημέρα της Ειρήνης ήθελα με τον δικό μου τρόπο να ζωγραφίσω την ειρήνη σε έναν καμβά που να έχει σχέση με το αντικείμενό μου. Έτσι πήρα αυτού του είδους τη σανίδα που ονομάζεται jet surf, και έπειτα από αρκετή έρευνα στο Google maps για την κατάλληλη τοποθεσία, βρήκαμε αυτήν τη μαγευτική ολοστρόγγυλη λίμνη στη Βόνιτσα. Το πρόγραμμά μου εκείνη την περίοδο ήταν πολύ πιεσμένο από αγώνες και έτσι είχαμε μόνο μια μέρα για να βγει όλο το εγχείρημα. Δεν ήταν τόσο εύκολο όσο το περίμενα. Την πρώτη φορά που πήγαμε για το γύρισμα δεν κατάφερα να το κάνω τέλειο. Έτσι γύρισα στην Αθήνα και πέρασα αρκετό χρόνο να σκέφτομαι τι πρέπει να κάνω για να βγει άριστο. Ποιες γραμμές θα ακολουθήσω, τι σημάδια θα βάλω και διάφορα ακόμα τεχνικά θέματα. Έτσι μετά από κάποιες εβδομάδες πήγαμε ξανά και δεν μου πήρε πάνω από 5 προσπάθειες για να βγει. Με το που τελείωσε όπως καταλαβαίνετε όλη την υπόλοιπη μέρα έπαιζα με το jet surf μέσα στη λίμνη».\nΟ Νικόλας Πλυτάς προσπαθεί να γίνεται κάθε μέρα και καλύτερος. «Δεν υπάρχει μέρα που να έχω επαναπαυτεί και να πω ότι είμαι καλά διότι έχω ήδη πετύχει πολλά πράγματα» τονίζει στον «Δ». Ο βασικός του στόχος είναι να κερδίσει το Παγκόσμιο Πρωτάθλημα και να είναι συνεχώς μέσα στους δέκα πρώτους στην παγκόσμια κατάταξη. «Θέλω να δημιουργήσω και άλλα ωραία και δημιουργικά projects που θα ανεβάσουν το άθλημα μου, όπως αυτό με το σήμα της ειρήνης».\nΗ μεταγραφή στη Red Bull\n«Η πρώτη μου επαφή με την Red Bull έγινε όταν ήμουν 12 ετών. Με είχαν δει σε διάφορους διαγωνισμούς που τα πήγαινα καλά και έτσι και δεν άργησε να γίνει το πρώτο ραντεβού με εμένα και τους γονείς μου», εξηγεί ο Νικόλας Πλυτάς. Η συνεργασία του ξεκίνησε αμέσως και πλέον είναι αθλητής της Red Bull εδώ και μια δεκαετία. «Με βοηθάνε καθημερινά καθώς επικοινωνούμε σωστά και μελετάμε μαζί τις καινούργιες μου ιδέες και βλέπουμε πώς μπορούμε να τις κάνουμε πραγματικότητα».\nΗ Βουλιαγμένη για τον Νικόλα Πλυτά είναι το σπίτι του. Είναι ο χώρος που προπονείται καθημερινά και περνά το μεγαλύτερο κομμάτι της ζωής του στην περιοχή. Όπως αναφέρει χαρακτηριστικά, «λόγω των προπονήσεων και των αγώνων, ταξιδεύω συνέχεια σε όλο τον κόσμο και έχω καταλήξει ότι την Βουλιαγμένη δεν θα την άλλαζα με τίποτα».\nΠαράλληλα, τονίζει την ανάγκη δημιουργίας ενός skatepark στον Δήμο Βάρης Βούλας Βουλιαγμένης. «Υπάρχει ήδη ένα skatepark στη Βούλα αλλά δυστυχώς με λάθος υποδομές. Είναι φτιαγμένο από αλουμίνιο, το οποίο έχει φθαρεί σε μεγάλο βαθμό. Το skateboard από το 2020 θα είναι στο πρόγραμμα των Ολυμπιακών Αγώνων και θα πρέπει να κατασκευαστεί ένα τέτοιο πάρκο στον Δήμο 3Β. Σκεφτείτε πόσο μικρή είναι η Βουλιαγμένη και πόσους πρωταθλητές έχει γεννήσει αναλογικά με το μέγεθός της. Γιατί να μη γεννήσουμε το επόμενο πρωταθλητή στο skate;» τονίζει στον «Δημοσιογράφο».\n« Πόσο «προεκλογικά» είναι τα έργα που ξεκινούν πριν τις εκλογές;\nΜια μικρή Καλιφόρνια στα νότια »


5 ναι και 5 όχι για καλή χοληστερίνη στα παιδιά - Τάσος Σέρμπης Παιδίατρος Ιωάννινα εξειδικευθείς στην Παιδοενδοκρινολογία\nΣτα παιδιά που δεν έχουν κάποιο παθολογικό αίτιο της υπερχοληστερολαιμίας (δηλαδή των αυξημένων επιπέδων χοληστερίνης), η βελτίωση των διατροφικών συνηθειών σε συνδυασμό με τη σωματική άσκηση αρκούν για να μειώσουν τα επίπεδα της "κακής" και να αυξήσουν τα επίπεδα της "καλής" χοληστερόλης. Στα παχύσαρκα παιδιά, η παράλληλη μείωση του βάρους είναι απαραίτητη.\nΠιο συγκεκριμένα, τα παρακάτω είναι τα 5 μεγάλα ΝΑΙ:\n1. Συστηματική άσκηση: Η συστηματική άσκηση είναι απαραίτητη. Σύμφωνα με τις επίσημες οδηγίες των παιδιατρικών φορέων, τα παιδιά και οι έφηβοι πρέπει να ασκούνται τουλάχιστον 1 ώρα την ημέρα τις περισσότερες μέρες της εβδομάδας.\nΣτα μεγαλύτερα παιδιά, αερόβια άσκηση μέτριας ή αυξημένης έντασης (τρέξιμο, κολύμπι, περπάτημα, ποδήλατο) πρέπει να συνδυάζεται με ασκήσεις οστικής και μυϊκής ενδυνάμωσης.\nΤα μικρότερα παιδιά πρέπει να συμμετέχουν σε ενεργό παιχνίδι για τουλάχιστον 1 ώρα την ημέρα.\n2. Μείωση του "χρόνου οθόνης": Πολύ σημαντικός είναι και ο χρόνος που το παιδί περνάει για διασκέδαση μπροστά στην οθόνη της τηλεόρασης, του κινητού, του υπολογιστή ή του τάμπλετ (ο λεγόμενος χρόνος οθόνης). Ο χρόνος αυτός για παιδιά κι εφήβους δεν πρέπει να ξεπερνά τις 1-2 ώρες την ημέρα, ενώ τα νήπια κάτω των δύο ετών δεν πρέπει να εκτίθενται καθόλου σε οθόνες. Σημειώνεται ότι σε αυτό το διάστημα δεν περιλαμβάνεται ο χρόνος που τα παιδιά ξοδεύουν στον υπολογιστή κάνοντας τις σχολικές τους υποχρεώσεις.\n3. Σωστή διατροφή: Διδάξτε τα παιδιά να επιλέγουν τροφές με χαμηλά λιπαρά, χαμηλό κορεσμένο λίπος και χοληστερόλη, με μειωμένο αλάτι και μειωμένα πρόσθετα σάκχαρα. Επιπλέον, πολύ σημαντικό ρόλο παίζουν και οι φυτικές ίνες στη διατροφή (φρούτα, λαχανικά, όσπρια κλπ.). Να θυμάστε βέβαια ότι δεν υπάρχουν μαγικές "καλές τροφές" που θα βελτιώσουν άμεσα τη χοληστερόλη του παιδιού σας.\n4. Σωστός τρόπος μαγειρέματος: Ιδιαίτερα σημαντικός είναι ο τρόπος μαγειρέματος κάθε τροφίμου. Το τηγάνισμα και το τσιγάρισμα μετατρέπουν τα ακόρεστα λίπη σε κορεσμένα και τα cis σε trans: ό,τι χειρότερο δηλαδή. Ο υγιεινότερος τρόπος μαγειρέματος είναι το ψήσιμο στη σχάρα ή το βράσιμο στον ατμό. Αφαιρέστε το λίπος από τα κρέατα και τα πουλερικά πριν μαγειρευτούν. Επιλέξτε ελαιόλαδο για το μαγείρεμά σας και προσθέστε το στο τέλος του μαγειρέματος. Και προφανώς, αποφύγετε το συχνό φαγητό "απ’ έξω" για το οποίο δεν τηρείται κανένας από τους παραπάνω κανόνες.\n5. Μακριά από τη ζάχαρη: Πρέπει να αποφεύγουμε τις τροφές που περιέχουν πολλή ζάχαρη (η οποία μετατρέπεται σε τριγλυκερίδια στον οργανισμό, δηλ. μια μορφή λίπους) όπως πάστες, μαρμελάδες, γλυκά, αναψυκτικά και σοκολάτα.\nΚαι τα 5 ΟΧΙ:\n1. Εξαντλητικές δίαιτες: Σε καμία περίπτωση το παιδί δεν πρέπει να μπαίνει σε εξαντλητική, περιοριστική δίαιτα.\n2. Αποφυγή ολόκληρων ομάδων τροφίμων: Δεν πρέπει να αφαιρούνται ολόκληρες ομάδες τροφίμων (πχ. κρέας, αυγά, λοιπά προϊόντα ζωικής προέλευσης) τελείως από τη διατροφή των παιδιών και των εφήβων.\n3. Μειωμένη πρόσληψη θερμίδων: Πρέπει να εξασφαλίζονται οι απαραίτητες θερμίδες και ουσίες (μέταλλα, ιχνοστοιχεία και βιταμίνες) για σωστή αύξηση και ανάπτυξη.\n4. Light προϊόντα: Όταν το παιδί είναι μικρότερο από τα δύο έτη, δε δίνουμε ποτέ μερικώς ή πλήρως αποβουτυρωμένα προϊόντα, ενώ καθ’ όλη την παιδική ηλικία απαγορεύονται τα πλήρως αποβουτυρωμένα προϊόντα. Τα τελευταία χρόνια μάλιστα αρχίζει να γίνεται φανερό ότι τα light προϊόντα δημιουργούν περισσότερα προβλήματα απ' όσα λύνουν.\n5. Χρήση φαρμακευτικών σκευασμάτων: Η χρήση φαρμάκων (στατινών) για τη βελτίωση των λιπιδίων σε παιδιά κι εφήβους πρέπει να αποφεύγεται στη συντριπτική πλειοψηφία των περιπτώσεων. Τα φάρμακα αυτά έχουν πολύ συγκεκριμένες ιατρικές ενδείξεις και η χρήση τους πρέπει να γίνεται με πολλή προσοχή και ιατρική σύνεση.


Οι 5 εταιρείες που «χτυπάνε» τα ηλεκτρονικά διόδια Προτεινόμενο\nΠρώτη Δημοσίευση:\tΠέμπτη, 07. 03. 2019 - 16:15\nΤο πιο βασικό από αυτά σχετίζεται με το "ποιος" θα εισπράττει τα ηλεκτρονικά διόδια. Σήμερα το δικαίωμα είσπραξής τους ανήκει στους παραχωρησιούχους (βάσει των υφιστάμενων συμβάσεων παραχώρησης). Ωστόσο, εάν η είσπραξη των εσόδων από διόδια επιστρέψει στο Δημόσιο-το οποίο θα ελέγχει το ηλεκτρονικό σύστημα διοδίων- θα πρέπει να τροποποιηθούν οι συμβάσεις παραχώρησης, γεγονός που απαιτεί, μεταξύ άλλων, την έγκριση των πιστωτριών τραπεζών, ενώ ερωτήματα δημιουργούνται και για την ορθή διαχείριση των εισπραττόμενων χρημάτων.\nΠαράλληλα, θα πρέπει να διαμορφωθεί το απαιτούμενο νομικό πλαίσιο -συμβατό με τις απαιτήσεις της Ευρωπαϊκής Ένωσης και τις οδηγίες της Ευρωπαϊκής Υπηρεσίας Τηλεδιοδίων (EETS)- για τη χρέωση διοδίων ανάλογα με τη διανυόμενη απόσταση. Την ίδια στιγμή, λόγω των εθνικών εκλογών, που αναμένεται να πραγματοποιηθούν το αργότερο το Φθινόπωρο σε συνδυασμό με τις πιθανές προσφυγές (στο στάδιο της επιλογής αναδόχου), η όποια πρόοδος του έργου περιορίζεται στη φάση της υποβολής δεσμευτικών προσφορών.\nΠερισσότερα σε αυτή την κατηγορία: « ΕΛΠΕ: Επενδύει 9 εκατ. για περιβαλλοντική αναβάθμιση του διυλιστηρίου Θεσσαλονίκης Ξεπέρασε τα 500 εκατ. το ομόλογο της Aegean »\nΜυτιληναίος: Ανεβάζει τον πήχη για τη μετοχή η Wood\nΜυτιληναίος: Στα 19,5 ευρώ αυξάνει την τιμή στόχο η Piraeus Securities


Οι κεκοιμημένοι βλέπουν ότι κάνουμε για τις ψυχές τους (Θαυμαστή διήγηση!) | el Romio\nαπό Romios 7 Νοεμβρίου 2020, 8:15 μμ\nΣ’ ένα αιγαιοπελαγίτικο νησί ζούσε προ ετών ένας ιερέας ευλαβέστατος. Η ψυχούλα του ήταν γεμάτη στοργή για το ποίμνιό του και ειδικά για τους πονεμένους. Έφτασε όμως η μέρα που δοκιμάστηκε κι εκείνος και πόνεσε πολύ. Η κόρη του μια εξαιρετική κοπέλα, είχε παντρευτεί πρόσφατα μ’ ένα νοικοκυρεμένο παλληκάρι. Έφτασε λοιπόν ο καιρός να φέρει στον κόσμο το πρώτο παιδάκι της. Κατά τον τοκετό όμως, πέθανε! Πήγε Μάρτυρας να συναντήσει τον Πλάστη της, αφήνοντας πολύ πόνο πίσω της.\nΟ ιερέας είχε έναν αδελφό καπετάνιο που απόμαχος πια της θάλασσας είχε γίνει στεριανός για τα υπόλοιπα χρόνια της ζωής του. Είχε δημιουργήσει περιουσία κι απολάμβανε πλέον τους κόπους του.\nΤα βραδάκια, όταν μαζεύονταν στο φιλόξενο σπίτι του παπά μαζί με μερικούς φίλους κάποιους αγαθούς νησιώτες που πρόσφεραν τις υπηρεσίες τους στην εκκλησία έπιναν το ζεστό τους φασκόμηλο και κουβέντιαζαν.\nΟ ιερέας με πραότητα προσπάθησε να τον βοηθήσει ν’ αποβάλει την απιστία γιατί ήξερε πως κατά βάθος υπέφερε η ψυχή του μέσα στη θανατερή παγωνιά της. Εκείνος όμως δε φάνηκε να επηρεάζεται.\nΈνα βράδυ, λοιπόν, ο ιερέας βλέπει τη θυγατέρα του στον ύπνο του. Ήταν ολόφωτη. Λευκοντυμένη χαρούμενη και του λέει:\n“Πατέρα, σ’ ευχαριστώ για όλα. Για την αγάπη σου, τις προσευχές σου, και τις ελεημοσύνες που κάνεις για την ψυχή μου. Πες, σε παρακαλώ, και στον θείο μου (τον καπετάνιο) ότι τον ευχαριστώ για το ψάρι που μού έστειλε!”


Η διαδρομή των Λιμνών συμπίπτει γεωγραφικά με τις αμπελουργικές περιοχές της Δυτικής Μακεδονίας. Το κλίμα χαρακτηρίζεται από χαμηλές θερμοκρασίες και σημαντικές χιονοπτώσεις κατά τη διάρκεια του χειμώνα, ενώ το καλοκαίρι, υπάρχουν συχνές ισχυροί άνεμοι από τα βόρεια. Τα οινοποιεία στη Διαδρομή του Κρασιού των Λιμνών είναι: Ο Αμπελώνας Καμκούτη η Βογιατζής Estate και Οινοποιείο Zande στο Βελβεντό Κοζάνης.\nΈνα εύγευστο πολύχρωμο ταξίδι στον κόσμο του κρασιού\nΟ οινικός τουρισμός προσφέρει μια ξεχωριστή εμπειρία στη φύση σε όσους επιθυμούν να μάθουν για τις τοπικές μεθόδους καλλιέργειας αμπελιού και της αγροτικής ζωής. Ο επισκέπτης μπορεί να συλλάβει τη γεύση της ζωής στην ελληνική ύπαιθρο από την διαμονή τους σε μικρά παραδοσιακούς ξενώνες και μαθαίνοντας για τις αμπελουργικές μεθόδους και τις τοπικές διαδικασίες ζύμωσης για την παραγωγή κρασιού. Πίνοντας ένα ποτήρι κόκκινο ή λευκό κρασί στην ειρηνική ελληνική ύπαιθρο, με υπέροχες μυρωδιές παρασύρεται στον αέρα, αισθάνεται κανείς ότι η ζωή αποκτά πραγματικό νόημα της στην εκτίμησή της το πιο απλό, ακόμα πιο πολύτιμο απολαύσεις!\nΔιαδρομές του Κρασιού στη δυτική Μακεδονία\nΗ παράδοση της οινοποιίας είναι μια μακρά και πλούσια ένα στην Ελλάδα, όπως συμβαίνει με όλες τις χώρες βρέχονται από τη Μεσόγειο. Το κρασί δεν συνδέεται μόνο με τις διατροφικές συνήθειες των Ελλήνων, αλλά και με τις θρησκευτικές και λαϊκές παραδόσεις που συνδέονται με την πολιτιστική κληρονομιά της.\nΟι Δρόμοι του Κρασιού είναι μια ειδική μορφή του αγροτουρισμού με σκοπό τη διατήρηση και προώθηση αυτής της κληρονομιάς. Υπάρχουν επιλεγμένες διαδρομές για τους ταξιδιώτες να ακολουθήσουν, τα οποία περνούν μέσα από τις πιο γραφικές αμπελουργικές περιοχές και οινοποιεία. Οι επισκέπτες είναι ευπρόσδεκτοι να δοκιμάσουν τοπικά κρασιά που συνοδεύεται από παραδοσιακούς μεζέδες , και να εξερευνήσετε τα παραδοσιακά χωριά, τους αρχαιολογικούς χώρους, μουσεία, κλπ Αυτή η πρόσφατα αναπτυγμένη μορφή τουρισμού παρουσιάζει αντάλλαγμα για το φυσικό περιβάλλον και προσφέρει στους επισκέπτες την ευκαιρία να μάθουν για κάθε προορισμό μέσω της τοπικής οινολογίας και την αμπελουργική παράδοση. Υπάρχουν εστιατόρια, ταβέρνες, ουζερί και ξενοδοχεία κατά μήκος του τρόπου που προσφέρουν παραδοσιακά υψηλού επιπέδου φιλοξενία και προσφέρει στους επισκέπτες μια καλύτερη εικόνα για τη γη και τον πολιτισμό της Ελλάδας.


Εκτύπωση\t| Εμφανίσεις: 2338\nΜια φορά κι έναν καιρό ήταν ένας βασιλέας κι είχε μια θυγατέρα. Της έλεγε να την παντρέψει – δεν ήθελε. Της έλεγε για τον έναν, της έλεγε για τον άλλον – κανέναν δεν ήθελε.\nΤου λέει μια μέρα:\n- Πατέρα, να πας να μου πάρεις ένα τσουβάλι μύγδαλα, ένα τσουβάλι σιμιγδάλι κι ένα τσουβάλι ζάχαρη.\nΠήγε ο πατέρας της και της τα πήρε. Κλειδώθηκε αυτή σε μια κάμαρηκαι είπε:\n- Εγώ θα κλειδωθώ σε μια κάμαρα σαράντα μέρες και να μη με γυρέψετε ντιπ.\nΚλειδώθηκε σε μια κάμαρη, έσπασε τα μύγδαλα, τα καθάρισε, τα ετοίμασε ούλα, έπιασε και ζύμωσε το σιμιγδάλι, τα μύγδαλα και τη ζάχαρη και ιστόρησε έναν άνθρωπο. Αφού τον έφκιασε, κάθισε στο κεφάλι του, τον λιβάνιζε κι έλεγε:\n- Δε μου μιλείς, μάτια μου; Δε μου μιλείς, φως μου;\nΑυτά τα 'κανε σαράντα μέρες κι έκλαιε...\nΣτις σαράντα μέρες, της λέει αυτός:\n- Αχ! τι γλυκά κοιμόμουνα και με ξύπνησες!\n- Να, λέει, πατέρα, ποιόνα θα πάρω, κι όχι κείνον που μου δίνεις.\nΧαρά ο πατέρας της, η μάνα της! Πήγαν να κόψουν τα νυφικά, να 'τοιμαστούν, να κάμουνε το γάμο. Ετοιμαστήκανε, ράψανε τα ρούχα του γαμπρού, της νύφης, καλέσανε τον κόσμο, κάνανε το γάμο, γλεντήσανε.\nΤ' ακούει ο άλλος βασιλέας, πως του τάδε βασιλέα η θυγατέρα έκαμε ένα σιμιγδαλένιο και τον πήρε άντρα, το μαθαίνει κι η θυγατέρα του αυτουνού, και πέφτει στα μαύρα πανιά να πεθάνει. Ήθελε αυτή το Σιμιγδαλένιο για άντρα. Της λέγαν η μάνα της κι ο πατέρας της:\n- Πού να τον βρούμε; Τον έχει κείνη, που τον έχει.\nΑρρώστησε η θυγατέρα του απ' τον καημό της. Τι να κάμει ο πατέρας της; Συνεννοήθηκε με τη γυναίκα του και είπαν:\n- Να κάμουμε, γυναίκα, μια φρεγάδα, να την αρματώσουμε και να τη φορτώσουμε χρυσαφικά, γυαλικά, διάφορα. Κάμανε τη φρεγάδα. Είπανε στο πλήρωμα:\n- Να πάτε να φουντάρετε αποκάτω απ' το σπίτι, που 'ναι ο Σιμιγδαλένιος. Και να βάνετε άνθρωπο να παραφυλάει. Μόλις ανεβεί απάνω ο Σιμιγδαλένιος, να σκωθείτε στα πανιά, να φύγετε αμέσως. Να προσέξετε να μη σας πάρουνε χαμπάρι.\nΦόρτωσε η φρεγάδα, σκώθηκε, έφυγε, πήγε, φουντάρησε αποκάτω απ' το παλάτι του Σιμιγδαλένιου. Ξυπνάν το πρωί οι δούλες, τη βλέπουν, πάνε μέσα στην κυρά τους, λένε:\n- Αχ! κυρά, ήρθε μια φρεγάδα και πάει όλος ο κόσμος μέσα και ψωνίζει. Έχει διάφορα χρυσά πράματα μέσα, γυαλικά!\nΛέει αυτή τ' αντρού της:\n- Δεν πας, Σιμιγδαλένιε μου, και συ να πάρεις;\n- Τι τα θέλουμε, λέει, εμείς; Εμείς έχουμε.\n- Απ' αυτά, λέει, θέλω να πάρεις.\n- Να πας, Σιμιγδαλένιε μου, να πάρεις γυαλικά.\n- Καλά, λέει, πηγαίνω.\nΣκώνεται ο Σιμιγδαλένιος, πάει, φωνάζει τη βάρκα απ' τη φρεγάδα. Είπανε από μέσα απ' τη φρεγάδα:\n- Φωνάζει ο Σιμιγδαλένιος.\nΣτείλανε τη βάρκα την καλή όξω. Βγήκε η βάρκα η καλή όξω, λέει:\n- Τι αγαπάς;\n- Παραπάνω από καλά, λένε.\nΤον πήρανε το Σιμιγδαλένιο μέσα. Με έξι κουπιά η βάρκα. Μόλις πάει μέσα, σκώθηκε η φρεγάδα στα πανιά, πάει στη δουλειά της. Τον πήρανε το Σιμιγδαλένιο, τον πήγανε στο παλάτι τ' αλλουνού του βασιλιά. Τον πήγαν απάνω, του δίνει ένα νερό η βασιλοπούλα και πίνει, κι αστόχησε τη γυναίκα του. Κάθισε κει. Τον πήρε άντρα της αυτή.\nΑς αφήσουμε τώρα το Σιμιγδαλένιο με τη δεύτερη τη γυναίκα του και ας πάμε στην πρώτη. Η πρώτη η γυναίκα του, σαν ήρθε το μεσημέρι, και δεν ήρθε ο Σιμιγδαλένιος να φάει, λέει:\n- Πού είναι ο Σιμιγδαλένιος; Στη φρεγάδα;\n- Ο Κύριος ξέρει.\nΆρχισε τα κλάματα η γυναίκα του κι έκλαιε.\nΛέει ο πατέρας της:\n- Παιδάκι μου, μην κλαις.\n- Να μην κλαίω; Τον άντρα μ' θέλω.\n- Θα φύγω λέει.\nΣηκώθηκε κι έφυγε. Δρόμο παίρνει και δρόμο αφήνει. Μέρες, μερόνυχτα γυρίζει. Γίνηκε αγνώριστη. Στο δρόμο, που πήγαινε, βρίσκει μια γυναίκα· με τα βυζιά της πάνιζε, με τα βυζιά της φούρνιζε.\n- Α!, λέει, θεία, τι 'ναι αυτά;\n- Να, λέει, θεία, έτσι πανίζουν και φουρνίζουν.\n- Ο Θεός, λέει, παιδάκι μου, να στο πληρώσει το καλό που μου 'καμες.\n- Τι καλό, λέει, να με πληρώσει ο Θεός; Να με γιατρέψεις θεία.\n- Α! λέει, θεία, να καθίσω να του πω για το Σιμιγδαλένιο.\n- Ας καθίσω, λέει, θεία. Κρύψε με να του πω κι εγώ τον πόνο μου.\n- Ου! λέει. Πού να σε κρύψω; Έχω τόπο;\n- Άντε, λέει, να φύγεις. Θα 'ρθει ο ήλιος, να σε φάει.\n- Κρύψε με, λέει, θεία. Κάμ' ένα καλό, να με κρύψεις.\n- Καλησπέρα, σταυρομάνα.\n- Ο Θεός να μην το δώσει, μάνα, λέει αυτός.\nΚατέβασε η μάνα του το ρακοκάζανο, του 'βανε ψωμιά, φαγιά, έφαγε. Του λέει:\n- Παιδάκι μ' πεινάς άλλο; Θέλεις να φας;\n- Σα δε πεινάς, λέει, να βγει μια, να σου πει τον καημό της. Βγες, λέει, και συ παιδάκι μ', να πεις τον καημό σου.\nΒγήκε αυτή, λέει:\nμην είδες τον αντρούλη μου, που 'ναι σιμιγδαλένιος;\n- Πού να τον ιδώ, χριστιανή μου, εγώ; Να πας στο φεγγάρι, που γυρίζει όλη νύχτα. Εγώ το πρωί βγαίνω, το βράδυ έρχομαι. Άντε λέει, μάνα, φίλεψέ την κι ένα καρύδι.\n- Άντε, λέει, να φύγεις. Θα 'ρθει το φεγγάρι τώρα να σε φάει.\n- Πού να σε κρύψω; λέει.\n- Κρύψε με, λέει, θεία, να πω κι εγώ τον καημό μου.\n- Κάπου δω, κάπου κει, κάπου ανθρώπινη ψυχή μυρίζει μάνα.\n- Ο Θεός, λέει, να μην το δώσει, μάνα.\n- Έχεις τίποτα να φάω;\n- Ούλα τα καλά, λέει, παιδάκι μ'.\nΤου 'βανε τραπέζι, κάθισε το φεγγάρι, έφαε, ήπιε. Λέει η μάνα του:\n- Παιδάκι μου έφαες;\n- Να 'χες, λέει, και μια ανθρώπινη ψυχή, την έτρωες;\n- Βγες, λέει, τώρα και συ, να πεις τον καημό σου.\n- Πού να τον ιδώ εγώ; λέει. Εγώ βγαίνω από βράδυ σε βράδυ. Να πας, λέει, στ' αστέρια, που 'ναι πολλά. Αν δεν τον ιδεί το ένα θα τον ιδεί τ' άλλο, φίλεψέ την, λέει κι ένα μύγδαλο.\nΠαίρνει το μύγδαλο, σηκώθηκε η κακομοίρα, με τα μάτια κλαμένα και την καρδιά της καμένη, και φεύγει. Φεύγει, πηγαίνει στ' αστέρια, στη μάνα τους. Έκανε κι αυτή ετοιμασία, για να 'ρθούνε να φάνε τ' αστέρια. Την βοήθησε στο ζύμωμα, στο μαγέρεμα.\n- Άντε, να φύγεις τώρα. Θα 'ρθούνε τ' αστέρια να φάνε, και θα σε φάνε.\n- Ου! λέει. Πού να σε κρύψω; Δεν έχω τόπο. Αν γλυτώσεις απ' τον έναν, δε γλυτώνεις απ' τον άλλον.\nΈκλαιε όλο αυτή, και δεν έφευγε. Ανοίγει την πόρτα, τη βάνει από πίσω απ' την πόρτα. Έρχονται τ' αστέρια.\n- Καλημέρα σταυρομάνα, λέει ο μεγάλος ο αστέρας.\n- Ου! λέει, παιδάκι μ', Πού να βρεθεί ανθρώπινη ψυχή; Εγώ είμαι δω, η μάνα σου. Θέλεις να με φας; Φάε με.\nΈρχονται και τ' άλλα τ' αστέρια.\n- Καλημέρα σταυρομάνα, καλημέρα σταυρομάνα, καλημέρα σταυρομάνα.\nΟύλα τ' αστέρια. Καθίσανε, τους έβανε τραπέζι, φάγανε, ήπιανε ούλα.\n- Να 'χετε και μια ανθρώπινη ψυχή, παιδιά, την τρώγατε;\n- Βγες, λέει, εσύ τώρα να πεις, τον καημό σου.\nΒγήκε κείνη και λέει:\nμην είδατε τον άντρα μου, που 'ναι σιμιγδαλένιος;\n- Πού να τον ιδούμε; λέει ο μεγάλος αστέρας. Εμείς αποβραδίς βγαίνουμε και το πρωί βασιλεύουμε.\nΠετάχτηκε και το μικρό τ' αστεράκι και λέει:\n- Εγώ, θεία, τον είδα.\n- Μην το χτυπάς, λέει, αστέρα μου. Άσ' το να μου πει, γιατί έχω καημό. Πού τον είδες, λέει, παιδάκι μου.\n- Στ' άσπρα σπίτια στα χανιά.\n- Άντε, λέει, παιδάκι μ', να με πας.\n- Δεν έρχεται, λέει ο αστέρας.\n- Δεν έχουμε ανάγκη να γίνουμε κακοί.\n- Μα ποιος θα το ξέρει; λέει. Εγώ δεν το μαρτυρώ.\n- Ε! άντε, λέει, να την πας και να 'ρθεις. Δώστε της κι ένα φουντούκι.\nΤην πήρε τ' αστεράκι, την πήγε.\nΣαν έφτασε, λέει στις δούλες:\n- Δε λέτε της κυράς σας να μ' αφήσει να καθίσω σ' ένα καμαράκι; Είμαι ξένη, κι είμαι φτωχιά, αρφανή.\nΠήγαν οι δούλες, το είπανε.\nΛέει η κυρά τους:\n- Άντε, λέει, βάλτε την σ' ένα παράσπιτο.\nΤη βάναν μέσα. Ανέβηκε, κατέβηκε ο Σιμιγδαλένιος, τον είδε αυτή. Κλειδώθηκε η κακομοίρα μέσα κι έκλαιε. Το πρωί ξημερώνει ο Θεός, σπάζει το καρύδι, βγαίνει ένα χρυσό μαγκάνι, απ' αυτά που καλαμίζουν, σαν υφαίνουν. Έλαμπε ο ήλιος, έλαμπε και το μαγκάνι. Το βλέπουν οι δούλες, το λένε της κυράς τους.\n- Άντε, λέει, πέστε της, τι γυρεύει να τ' αγοράσουμε.\nΠάνε κάτω, της λένε:\n- Τι γυρεύεις, ν' αγοράσει η κυρά μας το μαγκάνι;\n- Εγώ, λέει, δε θέλω ούτε γρόσα, ούτε φλουριά, ούτε τα πουλώ αυτά με λεπτά. Αυτά αξίζουν ένα βασίλειο.\nΠήγαν οι δούλες, τα 'παν αυτά στην κυρά τους. Λέει:\n- Άντε πέστε της, τι θέλει να της δώσουμε.\nΠαν οι δούλες, την ξαναρωτούνε.\nΤις λέει αυτή:\n- Εγώ δε θέλω ούτε γρόσα, ούτε φλουριά, μόνο το Σιμιγδαλένιο να μου δώσει μια βραδιά.\n- Ε! άντε, λέει, φέρτε το ποτό να τον ποτίσουμε.\n- Δε μου μιλείς, μάτια μου; Δε μου μιλείς, φως μου; Δεν είμαι γω που σ' έπλασα; Δεν είμαι γω που σε ιστόρησα;\n- Αχ! κυρά, για σένανε κάνει αυτή η χρυσή ανέμη.\n- Άντε, λέει, πέστε της, τι θέλει να της δώσουμε, να την πάρουμε κι αυτή.\nΠάνε της λένε.\n- Εγώ δεν την πουλώ με λεπτά. Να μου δώσετε το Σιμιγδαλένιο μια βραδιά ακόμα.\n- Δε μιλείς, Σιμιγδαλένιε μου; Δε μιλείς, μάτια μου; Δε μιλείς, φως μου;\nΈκλαψε αυτή, πικράθηκε. Τι να κάμει; Σπάζει και το φουντούκι. Σπάζει και το φουντούκι, βγαίνει μια χρυσή κλώσα με τα χρυσά τα πουλάκια. Κατεβαίνουν πάλι οι δούλες, τα βλέπουν, το λένε στην κυρά τους, πάνε πάλι σ' αυτήν, της λένε τι θέλει να τα δώσει. Γύρεψε πάλι αυτή μια βραδιά το Σιμιγδαλένιο. Με τα πολλά πάλι την καταφέρανε να τόνε δώσει άλλη μια βραδιά. Παίρνει το ποτό αυτή να τόνε ποτίσει. Αυτός το κατάλαβε, και κει που έκαμε πως θαλά το πιει, το 'χυσε στην τραχηλιά του. Έκαμε ύστερα τον κοιμισμένο. Τον πήρανε, τον πήγανε. Κλειδώνεται αυτή. Άρχισε πάλι:\n- Δε μου μιλείς, Σιμιγδαλένιε μου; Δε μου μιλείς, φως μου;\n- Δεν είμαι γω η γυναίκα σου, που σ' έπλασα;\n- Έτσι γίνηκα, λέει, γιατί σ' έχασα και σε γύρευα να σε βρω τόσο καιρό!\n- Τώρα, λέει, να φύγουμε.\nΣηκωθήκανε τη νύχτα, φύγανε. Πήγανε στο παλάτι τους και ζούνε καλά κι εμείς καλύτερα. Και τα κλάματα που είχε αυτή, τα 'χει η άλλη τώρα...\nΠΗΓΗ: Λαϊκό παραμύθι, από το βιβλίο "Παραμύθια του λαού μας", Eρμής, 1998


Διάρκεια: 2 ημέρες | Ημ/νία Εκδρομής: Σάββατο 26 Μάρ, 2016 | Τιμή: €54 κατ'άτομο\n1η ΜΕΡΑ, ΣΑΒΒΑΤΟ, 26/03/16, ΙΩΑΝΝΙΝΑ – ΘΕΣΣΑΛΟΝΙΚΗ ( 259 χλμ).\nΣυγκέντρωση των εκδρομέων το πρωί, επιβίβαση στο πούλμαν και αναχώρηση από την Ακαδημία. Μέσω Εγνατίας Οδού και με ενδιάμεση στάση, άφιξη στην Θεσσαλονίκη. Άφιξη στο ξενοδοχείο και τακτοποίηση στα δωμάτια. Στη συνέχεια, επιβίβαση στο πούλμαν και αναχώρηση για το εμπορικό κέντρο ΄΄Cosmos΄΄, όπου θα έχουμε σχετική παραμονή για ψώνια. Επιστροφή στο κέντρο και ακολουθεί ελεύθερος χρόνος για να περιπλανηθείτε στην αγορά της πόλης. Το βράδυ γνωρίστε από κοντά τη νυχτερινή Θεσσαλονίκη, η οποία φημίζεται για την βραδινή της διασκέδαση. Πολλά νυχτερινά μαγαζιά σε όλες τις συνοικίες προσφέρουν πολύ ποιοτική διασκέδαση σε ξένους και ελληνικούς ρυθμούς. Ρεμπετάδικα, θέατρα και μουσικές σκηνές είναι μόνο κάποιες από τις επιλογές που μπορείτε να βρείτε στην βραδινή Θεσσαλονίκη. Διανυκτέρευση.\n2η ΜΕΡΑ, ΚΥΡΙΑΚΗ, 27/03/16, ΘΕΣΣΑΛΟΝΙΚΗ - ΙΩΑΝΝΙΝΑ ( 259 χλμ).\nΠρωινό. Επίσκεψη στον πολιούχο της πόλης τον Άγιο Δημήτριο, τον Λευκό Πύργο, κ.α. Ελεύθερος χρόνος για περιπλάνηση στην παραλιακή και παραμονή για φαγητό. Επιβίβαση στο πούλμαν και παίρνουμε το δρόμο της επιστροφής για την πόλη μας, με έντονες εντυπώσεις και αναμνήσεις από την υπέροχη εκδρομή μας.\n** Για την έγκυρη κράτησή σας, θα πρέπει να δηλώσετε συμμετοχή έγκαιρα και να συνοδεύεται με προκαταβολή 25 ευρώ κατά άτομο. Δηλώσεις συμμετοχής 7 ημέρες πριν την αναχώρηση της εκδρομής δεν θα γίνονται δεκτές από το πρακτορείο. Αυτό γίνεται προς όφελος των πελατών οι οποίοι είναι συνεπείς στην εγγραφή τους, έτσι ώστε να είναι έγκαιρη η ενημέρωσή τους για την πραγματοποίηση της εκδρομής.\nΤΙΜΗ ΣΥΜΜΕΤΟΧΗΣ : 54 ευρώ / κατά άτομο σε δίκλινα – τρίκλινα δωμάτια.\n-Μεταφορά με πολυτελές, υπερυψωμένο , ασφαλές , κλιματιζόμενο πούλμαν του γραφείου μας , με την πολυετή εμπειρία του οδηγού μας.\n-Μία (1) διανυκτέρευση στη Θεσσαλονίκη σε κεντρικό ξενοδοχείο 4****.\n-Ένα (1) πρωινό.\n-Συνοδός του γραφείου.


Οκτάβιο Πας: «Ηλιόπετρα»\nTodos los siglos son un solo instante [Μονάχα μια στιγμή όλοι οι αιώνες]\nΤο σημαντικό βιβλίο για τον Οκτάβιο Πας, ποιητή και δοκιμιογράφο, με τον τίτλο Ηλιόπετρα είναι σύνθετο. Αποτελείται από το ποίημα «Ηλιόπετρα», καθώς και από το ποίημα με τον τίτλο «Κώστας», γραμμένο για τον φιλόσοφο και φίλο, «στοχαστή της κ α τ α λ λ α γ ή ς», Κώστα Παπαϊωάννου, με τον οποίον ο Οκτάβιο Πας γνωρίστηκε στο Παρίσι του Μεταπολέμου. Το βιβλίο περιλαμβάνει επίσης εκτεταμένη, εμπεριστατωμένη και πλήρως ενημερωμένη Εισαγωγή. Εκείνο που εξαρχής κατακτά τον αναγνώστη είναι η «μορφή και το περιεχόμενο», που επί της ουσίας της φράσης κάνει σχόλιο ο μεταφραστής (όσον αφορά την ποίηση όμως), ενώ εγώ, στην προκείμενη περίπτωση, εννοώ, κατά κυριολεξία, τη μορφή του βιβλίου και το περιεχόμενό του.\nΤην Ηλιόπετρα έχουν μεταφράσει ο Eliot Weinberger και ο Benjamin Peret, στην Ελλάδα ο Γιώργος Μακρής, ο Τάσος Δενέγρης και ο Ηλίας Ματθαίος, και από των τριών την προσπάθεια ο Κουτσουρέλης σημειώνει πως «ωφελήθηκε».\nΤο κείμενο της Ηλιόπετρας είναι μακροσκελές, αναπόφευκτα και η μετάφρασή του. Από την Εισαγωγή με τον τίτλο «Δώδεκα νότες για μια μετάφραση», επιλέγουμε τον τόπο όπου άρχισε το εγχείρημα της μετάφρασης· στη Μάλαγα της Ισπανίας, στη σχολή «Pablo Picasso», για αλλοδαπούς από όλη την Ευρώπη, πλάι στο σπίτι του Pablo Picasso. Όλα έχουν τη σημασία τους, και οι συμβολισμοί επίσης. Γλώσσα επικοινωνίας ανάμεσα στους σπουδαστές ήταν μια «φαιδρή εσπεράντο», αποτελούμενη από «τουριστικά αγγλικά, ετοιμόρροπα γερμανικά, καστιλλιάνικα αρχάρια» (μια desperando, για να κάνουμε λίγο χιούμορ). Στη συνέχεια μεταφέρεται στη Ρηνανία, όπου και αποτελειώνει τη μετάφραση και τη σχέση του με τα νομικά, επίσης. Η Ηλιόπετρα τον φέρνει σε επαφή με τη «λεκτική ευεξία» του Πας, την «εικονομορφία των στίχων», το «στοχαστικό υπόβαθρο». Όμως του έλειπε η «γεωμετρία της μορφής, που θα ’λεγε ο Ελύτης», η αρχιτεκτονική, ένας «ορατός σκελετός» που τελικά τον βρήκε σε μια γερμανική έκδοση, η οποία είχε αντικριστά πρωτότυπο και μετάφραση, όπως και τώρα η δική του. Η μετάφραση είναι μια «πράξη μετενσάρκωσης», λέει και δεν πιστεύει στην «ώσμωση μορφής και περιεχομένου» (εδώ το σχόλιο που προαναφέραμε), ωστόσο στη σύγχρονη λογοτεχνία, φόρμα και θέμα έρχονται να συμπέσουν, όπως γίνεται και στην Ηλιόπετρα. Οι «ενδεκασύλλαβοι της Ηλιόπετρας ε ί ν α ι το περιεχόμενό της».\nΤο ποίημα θεωρήθηκε ανάλογο με την Έρημη χώρα του Έλιοτ. Είναι έργο αναφοράς για τις επόμενες γενιές του. Ξεκινάει και ξαναγυρίζει στην αρχή του, είναι λυρικό και στοχαστικό, «υψώνεται στη σφαίρα της καθαρής σκέψης», κινείται ανάμεσα στα αντίθετα: Εγώ και Εσύ, Χώρος και Χρόνος, Στιγμή και Αιωνιότητα, Αθλιότητα και Μεγαλείο, Είναι και Μηδέν, Θάνατος και Έρωτας.\nΤο ποίημα θεωρήθηκε ανάλογο με την Έρημη χώρα του Έλιοτ. Είναι έργο αναφοράς για τις επόμενες γενιές του. Ξεκινάει και ξαναγυρίζει στην αρχή του, είναι λυρικό και στοχαστικό, «υψώνεται στη σφαίρα της καθαρής σκέψης», κινείται ανάμεσα στα αντίθετα: Εγώ και Εσύ, Χώρος και Χρόνος, Στιγμή και Αιωνιότητα, Αθλιότητα και Μεγαλείο, Είναι και Μηδέν, Θάνατος και Έρωτας. Γι’ αυτόν ειδικά, λέει ο μεταφραστής, πως «η επικράτειά του είναι συγχρόνως εκείνη του ακαριαίου και του ατελεύτητου: solo un instante και, κατά τον Κορτάσαρ, είναι το ωραιότερο ερωτικό ποίημα της λατινοαμερικάνικης λογοτεχνίας.\nΟ Κουτσουρέλης προβαίνει σε συσχετίσεις με το σολωμικό και παλαμικό έργο, αλλά και με το έργο του Οδυσσέα Ελύτη. Οι δύο ποιητές παρουσιάζουν ηλικιακές, και όχι μόνο, συγγένειες. Τα στοιχεία σχέσης μελετώνται ευρέως σε ουσία, χρόνο γραφής και ιδεολογικό προσανατολισμό. Σταματώ για λίγο στους όρους «υπέρβαση», «γεωμέτρηση», «ηλιακή μεταφυσική», κοινή και στους δύο, και στην «πεποίθηση» του Ελύτη πως «είναι δυνατόν η μοντέρνα εμπειρία να περάσει στην κλασική της περίοδο». Και στους δύο ποιητές «η τεχνική γίνεται μέρος του περιεχομένου», κάτι που στον Έλληνα ποιητή ανιχνεύεται στο Άξιον εστί, στο Μονόγραμμα κα στη Μαρία Νεφέλη (θα μπορούσαμε εδώ να προσθέσουμε μερικούς τίτλους ακόμη και να θυμίσω και το άρθρο της υποφαινομένης στον τόμο Ο Ελύτης στην Εκπαίδευση, Πρακτικά 3ης Επιστημονικής Συνάντησης, των Εκπαιδευτηρίων Ι.Μ. Παναγιωτόπουλου, στο Γαλλικό Ινστιτούτο το 2002). Ο στίχος 573, «τα όνειρα κοιμήθηκα της πέτρας», δεν μπορεί να μη μας θυμίσει το κολάζ «Το όνειρο της Πέτρας» από τις Συνεικόνες.\nΗ Ηλιόπετρα ως ουσία είναι μια πέτρα, ένας ιεροτελεστικός βωμός που αναδύθηκε από τη γη των Αζτέκων, λαξεμένη σε έναν μονόλιθο από βασάλτη και ζυγίζει είκοσι τέσσερις τόνους. Βρίσκεται στο Εθνικό Μουσείο Ανθρωπολογίας και Ιστορίας του Μεξικού. Πάνω της εικονίζεται ο θεός Σιουχτεκούχτλι, που συμβολίζει τη ζωή και τον θάνατο. Η Ηλιόπετρα ως ποίημα είναι μια μεγάλη κυκλική φράση. Αρχίζει και τελειώνει με τους ίδιους στίχους. Η Ηλιόπετρα ως διακοσμητικό μοτίβο, στο εξώφυλλο και στην τελευταία σελίδα του βιβλίου, συμβάλλει στην αισθητική του, της οποίας το συνεχές και αδιάλειπτο μοτίβο των ροδανθών θα μπορούσε να συσχετιστεί με το συνεχές και αδιάλειπτο του περιεχομένου. Εγώ όμως θα σταθώ σ’ εκείνη τη δασεία, όχι στο πλάι της «Ηλιόπετρας», ως είθισται, αλλά στο κέντρο του «Ητα», ανάμεσα στις δυο κεραίες του, καθώς και σ’ εκείνη την οξεία που σχίζει την επιφάνεια του «όμικρον» σαν «ρωγμή» στη φλούδα της αληθινής Ηλιόπετρας. Όλα έχουν τον δικό τους συμβολισμό και τη δική τους συμβολή στην αισθητική.\nΟι σημειώσεις που συνοδεύουν το κείμενο είναι μια σημαντική πηγή πληροφοριών, άλλοτε γνωστών, συχνά όμως αγνώστων και απολύτως απαραίτητων για την κατανόησή του.\nΤο εξαιρετικό Επίμετρο του Περέ Ζιμφερέρ και το Χρονολόγιο Βίου και Έργου συμπληρώνουν το καλό βιβλίο, το οποίο θα απολαύσουν διπλά οι γνωρίζοντες την ισπανική, ενώ οι γνωρίζοντες, απλώς, λατινικά θα μπουν στον γοητευτικό πειρασμό να κοιτάζουν τα ποιητικά κείμενα του βιβλίου, την «Ηλιόπετρα» και τον «Κώστα»,και από τις δυο όψεις της υπόστασής τους, την αριστερή και τη δεξιά εκδοχή.


ΛΕΥΤΕΡΙΑ: Ομολόγησε το έγκλημα ο 29χρονος εραστής και συνεργός της Βραζιλιάνας συζύγου του Έλληνα Πρέσβη στη δολοφονία του Κ. Αμοιρίδη (φώτο)\nΟμολόγησε το έγκλημα ο 29χρονος εραστής και συνεργός της Βραζιλιάνας συζύγου του Έλληνα Πρέσβη στη δολοφονία του Κ. Αμοιρίδη (φώτο)\nΣυνεχίζονται ραγδαία οι εξελίξεις γύρω από την υπόθεση της δολοφονίας του Έλληνα πρέσβη στη Βραζιλία, Κυριάκου Αμοιρίδη.\nΜεταβαίνει στη Βραζιλία κλιμάκιο της ΕΛ.ΑΣ.\nΚλιμάκιο της Ελληνικής Αστυνομίας αναχωρεί για τη Βραζιλία προκειμένου να συνδράμει στις έρευνες των βραζιλιάνικων Αρχών για τη δολοφονία του πρέσβη της Ελλάδας, Κυριάκο Αμοιρίδη, σύμφωνα με πηγές του υπουργείου Προστασίας του Πολίτη, ο οποίος βρέθηκε απανθρακωμένος μέσα στο αυτοκίνητό του.\nΤο πτώμα του Κυριάκου Αμοιρίδη εντοπίστηκε στην περιοχή Νόβα Ιγουάτσου, όπου είχε εξαφανιστεί, μέσα σε ένα λευκό αυτοκίνητο που του έβαλαν φωτιά. Παράλληλα, σημειώνεται ότι επιβεβαιώθηκε, κατόπιν επικοινωνίας της πρεσβείας της Ελλάδας με το υπουργείο Εξωτερικών της Βραζιλίας, πως το εγκαταλελειμμένο αυτοκίνητο είχε ενοικιαστεί, προ ημερών, από τον Έλληνα πρέσβη.\nΟι αρχές της Βραζιλίας βλέπουν έγκλημα πάθους πίσω από τη δολοφονία του με κύριους υπόπτους τη σύζυγό του Φρανσουάζ Αμοιρίδη και τον εραστής της, οι οποίοι και ανακρίνονται.


Άρωμα Γυναίκας: Ο κεραυνοβόλος έρωτας του Αχιλλέα για την Αμαζόνα τη στιγμή που τη σκότωνε με το ξίφος\nΗ κύλικα αποδίδεται σε έναν άγνωστο ζωγράφο που πήρε τ' όνομά του από τη σύνθεση αυτή και τον ονομάζουμε συμβατικά ζωγράφο της Πενθεσίλειας. Χρονολογείται στο 455 π.Χ. και βρίσκεται στο Μόναχο\_\nΤη μία και μοναδική στιγμή που μπορεί να σημαδέψει τη ζωή δύο ανθρώπων, τη βλέπουμε σε μια έντονα αφηγηματική απόδοση στο εσωτερικό της κύλικας. Κεντρικό πρόσωπο είναι ο Αχιλλέας με κράνος, ασπίδα, περικνημίδα σχεδόν γυμνός. Βρίσκεται αντιμέτωπος με την Πενθεσίλεια η οποία πολεμούσε φορώντας πολεμική μάσκα.\nΗ Αμαζόνα του έριξε το κοντάρι της, το οποίο έγινε κομμάτια μόλις χτύπησε στην ασπίδα του Αχιλλέα. Στη συνέχεια έριξε και δεύτερο κοντάρι, αλλά ούτε αυτό τον πλήγωσε. Ο Αχιλλέας τότε κατόρθωσε να την τραυματίσει θανάσιμα βυθίζοντας το ξίφος του στο στήθος της. Η βασίλισσα των Αμαζόνων άοπλη προσπαθεί με το αριστερό της χέρι να εμποδίσει τον αποφασισμένο Αχιλλέα. Αν και γενναία, η στάση της δείχνει μια τελευταία ικεσία.\nΒρισκόμαστε προς το τέλος του Τρωικού πολέμου. Εκείνος τη σκοτώνει κι εκείνη τον κοίταγε στα μάτια σαν να του έλεγε: "Συγγνώμη που σε πλήγωσα την ώρα με σκότωνες". Τότε βγάζει τη μάσκα από το πρόσωπό της. Η ομορφιά της Πενθεσίλειας τον γέμισε μελαγχολία και όσοι ήταν παρόντες δεν είχαν καμιά αμφιβολία ότι ο Αχιλλέας είχε εκείνη τη στιγμή ερωτευθεί τη γυναίκα που σε λίγο θα πέθαινε από το δικό του χέρι. Διάβαζε τα μάτια που ο ίδιος είχε σκοτώσει.\nΗ μεταγενέστερη γραπτή παράδοση επιβεβαιώνει τον κεραυνοβόλο έρωτα που ένιωσε ο γενναίος Αχιλλέας την ώρα που τη σκότωνε. Ο θάνατος της Πενθεσίλειας περιγράφεται με λεπτομέρεια, όχι στην "Ιλιάδα" όπως θα περίμενε κανείς, αλλά στις "Ηρωίδες" του Οβιδίου και την "Αινειάδα" του Βιργιλίου.\n"Ο μεγάλος αρχηγός με μια Αμαζόνα;"\nΑυτό φαίνεται όχι μόνο από την μεγαλοσύνη και την αφηγηματικότητα του σχεδίου, αλλά και από την ασυνήθιστη πολυχρωμία. Αξιοσημείωτη είναι και η προοπτική απόδοση της ασπίδας του Αχιλλέα.\nΈργο του Εξηκία. Ο αμφορέας χρονολογείται στο 553 - 530 π.Χ. και βρίσκεται στο Βρετανικό Μουσείο\nΚαταφέρνει ο δημιουργός να αποδώσει ακόμα καλύτερα τη στιγμή που τα μάτια των δύο αντιπάλων συναντιούνται, κάτι που μπορεί και να σημαίνει ότι ο αγγειογράφος και αγγειοπλάστης ήξερε την ιστορία που κρυβόταν πίσω από την συνάντηση των δύο βλεμμάτων.\nNo Response to "Ο κεραυνοβόλος έρωτας του Αχιλλέα για την Αμαζόνα τη στιγμή που τη σκότωνε με το ξίφος"


ΤΟ <> ΣΤΙΣ ΠΕΡΙΠΤΩΣΕΙΣ ΠΡΟΩΡΗΣ ΑΠΟΧΩΡΗΣΗΣ ΜΕ ΜΕΙΩΜΕΝΗ ΣΥΝΤΑΞΗ | Πανελλήνια Ομοσπονδία Σωματείων Ταχυδρομικών Π.Ο.Σ.Τ.\nΤα «πέναλτι» της πρόωρης συνταξιοδότησης:\n1. Το ποσοστό μείωσης επιβάλλεται μόνο στην εθνική σύνταξη, το πλήρες ποσό της οποίας είναι 384 ευρώ για 20ετία και πάνω και 345,60 ευρώ για 15ετία. Η ανταποδοτική καταβάλλεται πλήρης. Συνεπώς το ανώτατο όριο μείωσης σύνταξης είναι 115,2 ευρώ.\n2. Καταργείται για τις νέες συντάξεις (από 13/5/2016) η επιπλέον ποινή 10% που ψηφίστηκε με τον νόμο 4336/2015, ίσχυσε για αιτήσεις μέχρι και 12/5/2016 και απαλείφεται όταν συμπληρωθεί το νέο όριο ηλικίας πλήρους σύνταξης.\n3. Ορίζεται ανώτατο πλαφόν μείωσης 30% για όλους τους ασφαλισμένους ακόμη και στο Δημόσιο, όπου το ποσοστό της μείωσης άγγιζε κατά περιπτώσεις και το 50%, καθώς ήταν πολύ μεγάλη η αύξηση του ορίου ηλικίας για πλήρη σύνταξη.\nΥπενθυμίζουμε ότι στις περιπτώσεις χορήγησης μειωμένης σύνταξης απαραίτητη προύπόθεση είναι η ασφάλιση με τουλάχιστον 750 ένσημα την τελευταία 5ετία πριν την αίτηση συνταξιοδότησης.


Τι σκέφτεται κάποιος, όταν ακούει για το Μέγαρο Μουσικής; Προφανώς, έρχονται στον νου μουσικές εκδηλώσεις, που αφορούν κυρίως τη "σοβαρή" λεγόμενη μουσική: συναυλίες με συμφωνίες και κοντσέρτα, παραστάσεις όπερας, διάσημοι μαέστροι και ερμηνευτές, πολυδάπανα ανεβάσματα, περιώνυμοι χορηγοί.\nΤον τελευταίο καιρό, ακούγονται και ονόματα "λαϊκότερων" καλλιτεχνών, οι οποίοι διατηρούν πάντως ένα συνεκτικό κρίκο με τη μουσική "επιπέδου", όπως αυτή ορίζεται με βάση την κουλτούρα και τις απαιτήσεις του κοινού που συχνάζει στο Μέγαρο.\nΌποιο, όμως, κι αν είναι το είδος της μουσικής και όποια ιδέα κι αν διατηρεί η κοινή γνώμη για το όλο πλέγμα των προσώπων που κινούνται γύρω από το Μέγαρο, ως οργανωτές ή ως θεατές, μία και μοναδική εικόνα σχηματίζεται: τα πάντα εξυπηρετούν τον κόσμο του θεάματος και του ακροάματος.\nΛάθος. Γιατί, εδώ και μερικούς μήνες, για την ακρίβεια από τον Μάρτιο του 2007, το Μέγαρο περιλαμβάνει έναν επιπλέον χώρο, ένα χώρο διαβάσματος και μελέτης, μια βιβλιοθήκη.\nΗ επίσημη ονομασία της είναι Μεγάλη Μουσική Βιβλιοθήκη της Ελλάδος "Λίλιαν Βουδούρη" και δημιουργήθηκε το 1997 από τον "Σύλλογο Οι Φίλοι της Μουσικής για όλους τους Έλληνες", όπως σημειώνει το σχετικό φυλλάδιο. Ίσως ηχούν βαρύγδουπα τα παραπάνω, αλλά σε καμιά περίπτωση δεν πρέπει να αποτρέψουν τους ενδιαφερόμενους από μιαν επίσκεψη.\nΚατεβαίνεις τα σκαλιά της εισόδου στη λεωφόρο Βασιλίσσης Σοφίας, αυτά που οδηγούν αριστερά, στο νέο τμήμα του Μεγάρου, δεν αφήνεσαι να παρασυρθείς προς τη μεγάλη αίθουσα συνεδρίων και συναυλιών και στρίβεις πάλι αριστερά. Μεγάλα, μαρμάρινα είναι τα γράμματα στο μαρμάρινο δάπεδο που σε πληροφορούν κυκλικά ότι εισέρχεσαι σε ΒΙΒΛΙΟΘΗΚΗ.\nΦαρδύς διάδρομος, καμιά δεκαριά ηλεκτρονικοί υπολογιστές καλωσορίσματος με τις θέσεις εργασίας τους και με πρόσβαση στο διαδίκτυο για άμεση ενημέρωση, ευγενέστατος και πρόθυμος ο υπάλληλος υποδοχής και, δεξιά σου αυτή τη φορά, ένα φωτεινό αίθριο.\nΕκείνη την ώρα συνειδητοποιείς ότι βρίσκεσαι κάτω από την επιφάνεια του εδάφους, γιατί οι νέες εγκαταστάσεις του Μεγάρου είναι υπόγειες. Το βλέμμα προς το αίθριο αντικρίζει κλιμακοστάσιο, μαρμάρινο επίσης, δέντρα, γλυπτά έργα σύγχρονης τέχνης και, ψηλά στο βάθος, κήπο με πράσινο γρασίδι, φουντωτά φυτά και κίτρινα αγριολούλουδα.\nΑν έχει τύχει να ταξιδέψεις στο Παρίσι και να βρεθείς στη βιβλιοθήκη Φρανσουά Μιτεράν, θα αισθανθείς οικεία. Η ίδια ιδέα βύθισης των αναγνωστηρίων, ανάλογη διαρρύθμιση του ανοικτού χώρου, αντίστοιχες εντυπώσεις ως προς την άνωθεν προέλευση του φωτός. Σε πολύ μεγαλύτερα μεγέθη είναι αλήθεια, και με τον Σηκουάνα παραδίπλα να κυλάει άφθονο το νερό του (σε στεγνή αντίθεση από τον εδώ παρακείμενο και ασφαλτοκαλυμμένο Ιλισό), αλλά δεν πειράζει.\nΣημασία έχει πως υπάρχει -και λειτουργεί- στην Αθήνα ένας σύγχρονος τόπος μουσικολογικής έρευνας και επιστημονικής πληροφόρησης.\nΗ βιβλιοθήκη, από πλευράς κτιριακής υποδομής, εκτείνεται σε εμβαδόν τριών χιλιάδων οκτακοσίων τετραγωνικών μέτρων και χωρίζεται σε τέσσερα επίπεδα.\nΣτα πρώτα δύο, τα αναγνωστήρια υποδέχονται μέχρι εκατό μελετητές. Διαθέτουν εξειδικευμένο προσωπικό, ηλεκτρονικούς καταλόγους, εκθετήριο με τα πρόσφατα αποκτήματα της συλλογής, σαράντα άνετες θέσεις σπουδής και αίθουσες οπτικοακουστικών μέσων.\nΥπάρχουν, εξάλλου, δωμάτια ειδικής ηχομόνωσης για πιάνο και προβολή βίντεο, αίθουσα διδασκαλίας και διαλέξεων, καθώς και μικρός χώρος, κατάλληλα εξοπλισμένος για παιδική βιβλιοθήκη που μπορεί να φιλοξενήσει ομάδες παιδιών πέντε έως δέκα ετών.\nΣτα άλλα επίπεδα, τα πιο υπόγεια, κρύβονται ο τομέας καταλογογράφησης και, κυρίως, τα βιβλιοστάσια. Η πρόσβαση σ' αυτά πραγματοποιείται με άδεια και συνοδεία υπαλλήλου, κάτι που σίγουρα δημιουργεί υποβλητικότερη ατμόσφαιρα, προκειμένου να διαπιστωθούν τα εξής: οι ιδανικές συνθήκες φύλαξης των τόμων, με ελεγχόμενη θερμοκρασία και υγρασία, το εξελιγμένο σύστημα πυρασφάλειας, τα ευχερώς μετακινούμενα ράφια για την άριστη χρησιμοποίηση του διαθέσιμου χώρου και η προσοχή η οποία αποδίδεται στα σπάνια αποκτήματα (ανάμεσά τους και τα αρχεία Ελλήνων συνθετών).\nΑπό πλευράς μελετητικού υλικού, η βιβλιοθήκη περιλαμβάνει περισσότερα από εκατόν τριάντα χιλιάδες βιβλία, παρτιτούρες, ηχογραφήσεις και τίτλους σε μικροφίλμ και μικροφίσες, τετρακόσια περιοδικά, δυσεύρετες εκδόσεις και πάνω από χίλια χειρόγραφα.\nΣτόχο της αποτελεί η συγκέντρωση κάθε είδους υλικού που συνδέεται με τη δυτική μουσική παράδοση, καθώς και την αρχαία, τη βυζαντινή, την παραδοσιακή και την έντεχνη ελληνική μουσική, χωρίς να παραβλέπει τις καλές τέχνες γενικότερα: τη λογοτεχνία, το θέατρο, τη φιλοσοφία.\nΙδιαίτερη μνεία, βέβαια, αρμόζει στο Αρχείο Ελληνικής Μουσικής, που δημιουργήθηκε αποκλειστικά για τη συγκέντρωση, επεξεργασία, τεκμηρίωση και διάσωση των έργων που συγκροτούν την ανά τους αιώνες μουσική δημιουργία του λαού μας.\nΗ βιβλιοθήκη έχει κιόλας πίσω της δέκα χρόνια ζωής και εποικοδομητικής δουλειάς. Εύσημα, επομένως, δεν της χρειάζονται περισσότερα από την ανταπόκριση που έχει μέχρι σήμερα βρει στο κοινό, στο οποίο απευθύνεται.\nΟι καινούργιες εγκαταστάσεις της, ωστόσο, στη νέα πτέρυγα του Μεγάρου Μουσικής αξίζει να αποτελέσουν πόλο έλξης για ένα ευρύτερο φάσμα επισκεπτών.\nΗ παρότρυνση αυτή δεν οφείλεται μόνο στον υπερσύγχρονο χαρακτήρα τους ούτε στις ανέσεις και τις διευκολύνσεις που παρέχονται: δωρεάν εγγραφή, δωρεάν χρήση του υλικού, άμεση πρόσβαση στα βιβλία αναφοράς, δυνατότητα κράτησης τόμων μελέτης για πέντε εργάσιμες μέρες, περιορισμένη -αλλά υπαρκτή-δυνατότητα φωτοτύπησης και, όλα αυτά, μαζί με το χαμόγελο και την προσήνεια του προσωπικού.\nΟφείλεται στην εδραιωμένη πεποίθηση ότι ο καθένας κέρδος έχει να αποκομίσει από την επίσκεψη. Και αν δεν ενδιαφέρεται άμεσα για τη μουσική παιδεία, και αν δεν συνδέεται επαγγελματικά με τα μουσικά δρώμενα. Είναι τόσο καλά παρουσιασμένη η εικόνα της βιβλιοθήκης, είναι τόσο περιποιημένο το σύνολό της, ώστε τα όποια δημοσιογραφικής υφής συγχαρητήρια δεν αρκούν.\nΤης πρέπει προσωπική γνωριμία.\n(Έστω δια της ηλεκτρονικής οδού: www.mmb.org.gr)


7η Πανδημοτική Γιορτή Ελιάς στους Γόννους. - perataria.gr | Το Blog του Δ. Ζ. Γουγουλιά\nΑρχική /01-Δημοσιεύσεις / Ειδήσεις , 04-Τοπικά/Εκδηλώσεις , 05-Τοπική Αυτοδιοίκηση /7η Πανδημοτική Γιορτή Ελιάς στους Γόννους.\nΤο Σάββατο 23 και την Κυριακή 24 Νοεμβρίου διοργανώνεται η 7η Πανδημοτική Γιορτή Ελιάς στους Γόννους. Η γιορτή θα πραγματοποιηθεί και φέτος στο κτίριο του Παλαιού Δημοτικού Σχολείου Γόννων δίπλα στην Πλατεία του χωριού.\nΤο Σάββατο και ώρα 19:00 το απόγευμα θα πραγματοποιηθεί εσπερίδα για τους ελαιοπαραγωγούς και όχι μόνο στην αίθουσα του Παλαιού Δημοτικού Σχολείου ενώ την Κυριακή 24 και ώρα 11:00 το πρωί θα πραγματοποιηθεί η κεντρική εκδήλωση με πολιτιστικές εκδηλώσεις στην αίθουσα του Παλαιού Δημοτικού Σχολείου.\nΣτον χώρο της εκδήλωσης θα υπάρχουν περίπτερα προβολής προϊόντων, εργαλείων κλπ. από τους τοπικούς φορείς, τους συνεταιρισμούς, τους επαγγελματίες και παραγωγούς, καθώς και τοπικά εδέσματα.\n19:00 Έναρξη εσπερίδας– χαιρετισμός.\n19:10 Ομιλία: «Διαχείριση υποπροϊόντων επεξεργασίας της ελιάς».\nΔρ. Χρήστος Τσαντήλας – τακτικός ερευνητής, τ. Δ/ντής του Ινστιτούτου Βιομηχανικών και Κτηνοτροφικών Φυτών Λάρισας\n19:40 Ομιλία: «Η διαχείριση των υγρών αποβλήτων ελαιοτριβείων στο πλαίσιο της Κυκλικής Οικονομίας: Καλές Πρακτικές».\nΠαναγιώτης Βούρος – Περιβαλλοντολόγος MSc Τμήμα Περιβάλλοντος Περιφέρειας Θεσσαλίας\n20:10 Ομιλία: «Ελιά, Φυτοπαθογόνα, Φυτοπαθογόνα Καραντίνας, Έλεγχος και Αντιμετώπιση». Δρ. Ιωάννης Βαγγέλας – Επίκουρος Καθηγητής Φυτοπαθολογίας Πανεπιστημίου Θεσσαλίας\n20:40 Ερωτήσεις- Συζήτηση-Τοποθετήσεις\n• Χαιρετισμός Δημάρχου Τεμπών κ. Γιώργου Μανώλη.\n• Χαιρετισμός Περιφερειάρχη Θεσσαλίας κ. Κώστα Αγοραστού.\n12:00 Ομιλία: «Ο πολιτισμός της ελιάς». Αικατερίνη Πολυμέρου – Καμηλάκη – τέως Δ/ντρια του κέντρου Λαογραφίας της Ακαδημίας Αθηνών.\n12:30 Παρουσίαση συμπερασμάτων της εσπερίδας του Σαββάτου από τον κ. Χρήστο Τσαντήλα.\n• Στο τέλος της εκδήλωσης θα ακολουθήσουν τα χορευτικά τμήματα του Μορφωτικού Συλλόγου – Λαογραφικού Μουσείου Γόννων.\nΣτον χώρο της εκδήλωσης θα υπάρχουν περίπτερα προβολής από τους τοπικούς φορείς, τους συνεταιρισμούς, τους επαγγελματίες, τους παραγωγούς καθώς και τοπικά εδέσματα.\nΣυνδιοργάνωση : Περιφέρεια Θεσσαλίας Π.Ε Λάρισας – ΔΟΠΑΠΕΠ Τεμπών – Κοινότητα Γόννων.


Ν. Τσούκαλης: «Ιστορική ανάγκη η συγκρότηση ενιαίου κεντροαριστερού μετώπου» - ΣΥΝΕΙΔΗΣΗ\nΣΥΝΕΙΔΗΣΗ › Ν. Τσούκαλης: «Ιστορική ανάγκη η συγκρότηση ενιαίου κεντροαριστερού μετώπου»\nΝ. Τσούκαλης: «Ιστορική ανάγκη η συγκρότηση ενιαίου κεντροαριστερού μετώπου»\nΣΥΝΕΙΔΗΣΗ • 10 Μαΐ 2016 19:05:56 EET Αιτωλοακαρνανια, Πολιτικα Νεα\nΑποκαλυπτική συνέντευξη στη «Σ», του μέλους του κεντρικού συμβουλίου της Δημοκρατικής Συμπαράταξης και πρώην Βουλευτή Νίκου Τσούκαλη\nΣτην τελική ευθεία βρίσκονται οι διεργασίες και οι προετοιμασίες στο χώρο του ΠΑΣΟΚ – Δημοκρατική Συμπαράταξη και των ευρύτερων δυνάμεων του χώρου της Κεντροαριστεράς, ενόψει της κρίσιμης Προγραμματικής Συνδιάσκεψης που θα πραγματοποιηθεί το ερχόμενο Σαββατοκύριακο στην Αθήνα. Εκεί δεν αποκλείεται, εκτός από τη ΔΗΜ.ΑΡ που ως γνωστόν από τις προηγούμενες εκλογές έχει συμπλεύσει με το ΠΑΣΟΚ, κι’ άλλοι πολιτικοί και κομματικοί σχηματισμοί, όπως «Το Κίνημα» του Γιώργου Παπανδρέου αλλά και «Το Ποτάμι» να δώσουν τα χέρια και να προχωρήσουν από κοινού δημιουργώντας για πρώτη φορά ίσως ένα ιστορικό πολιτικό πλέγμα στο χώρο της Κεντροαριστεράς. Για το λόγο αυτό το περασμένο Σάββατο, στο πλαίσιο της πανελλαδικής εκστρατείας του κόμματος, διεξήχθη σε γνωστό ξενοδοχείο του Αγρινίου, πολιτική εκδήλωση από τη Νομαρχιακή Επιτροπή Αιτωλοακαρνανίας του ΠΑΣΟΚ, με θέμα «Πορεία προς την Προγραμματική Συνδιάσκεψη της Δημοκρατικής Συμπαράταξης». Ομιλητές ήταν η Τόνια Αντωνίου, μέλος του Πολιτικού Συμβουλίου του ΠΑΣΟΚ και ο πρώην Βουλευτής της ΔΗΜ.ΑΡ και μέλος του κεντρικού πολιτικού συμβουλίου της Δημοκρατικής Συμπαράταξης Νίκος Τσούκαλης.\nΟ Νίκος Τσούκαλης «άνοιξε τα χαρτιά του» στη «Σ» μιλώντας για τις τρέχουσες πολιτικές εξελίξεις προεξάρχοντος του Ασφαλιστικού, τις ζυμώσεις στο χώρο της Κεντροαριστεράς αλλά και για την στάση της Αξιωματικής Αντιπολίτευσης και του Κυριάκου Μητσοτάκη.\n«Διχαστικό και άδικο το νέο ασφαλιστικό»\n«Αποτελεί μεγάλο πλήγμα για τους δημοκρατικούς θεσμούς της χώρας, ο τρόπος εισαγωγής του νομοσχεδίου στη Βουλή. Αιφνιδιαστικά, νύχτα και χωρίς καμία δυνατότητα διαλόγου για το μέλλον εκατομμυρίων Ελλήνων. Θα φανεί πολύ σύντομα, ότι το συγκεκριμένο νομοσχέδιο, είναι πλήρως αναντίστοιχο της μεταρρυθμιστικής σημασίας. Ουσιαστικά έχει μετατραπεί σε φορολογικό νομοσχέδιο, ενώ είναι ελάχιστα διαγενιακό. Θα πρέπει να σας πω όμως ότι έχει και διχαστικά χαρακτηριστικά ιδιαίτερα στο συνταξιοδοτικό μέτωπο. Ρηγματώνει την φορολογική συνείδηση των πολιτών και επί της ουσίας κανείς δεν γνωρίζει αν και πόση σύνταξη θα λάβει. Παράλληλα θεωρώ, ότι θα ενισχύσει παρά τις κατά καιρούς Κυβερνητικές δεσμεύσεις, την φοροδιαφυγή και εισφοροδιαφυγή».\nΕκδήλωση το Σάββατο στο Αγρίνιο ενόψει της επερχόμενης Προγραμματικής Συνδιάσκεψης του «ΠΑΣΟΚ – Δημοκρατική Συμπαράταξη»\n«Εγκλωβισμένος σε πολιτικό αδιέξοδο ο Αλέξης Τσίπρας»\n«Με την επιλογή του περασμένου Σεπτεμβρίου ο Αλέξης Τσίπρας οδηγήθηκε, φανερά και ξεκάθαρα πλέον, σε πολιτικό αδιέξοδο. Η συνεργασία με το εθνικιστικό κόμμα των ΑΝ.ΕΛ έπληξε την αξιοπιστία του. Το οξύμωρο της όλης ιστορίας είναι, ότι σε επίπεδο Ευρώπης εκλιπαρεί τους σοσιαλδημοκράτες και στην Ελλάδα τους καθυβρίζει. Και βέβαια υβρίζει σε εσωτερικό επίπεδο γιατί με τον τρόπο αυτό θεωρεί ότι μπορεί έτσι να αλώσει τον συγκεκριμένο ιδεολογικοπολιτικό χώρο. Αυτό όμως να γνωρίζει ότι δεν πρόκειται να συμβεί ποτέ στη χώρα μας και θα πρέπει να αντιληφθεί ο κόσμος ότι ο κ. Τσίπρας εκπροσωπεί την λαϊκίστικη αριστερά».\n«Ιστορική ανάγκη η συγκρότηση ενιαίου κεντροαριστερού μετώπου»\n«Η Ελλάδα είναι η μόνη χώρα που έχει συγκροτημένο μόνο τον έναν από τους ιστορικούς της ιδεολογικούς χώρους. Τον λαϊκό συντηρητικό χώρο. Ο δεύτερος πόλος διαμορφώθηκε μέσα από συνθήκες κατάρρευσης της λαϊκίστικης αριστερά, δηλαδή τον ΣΥΡΙΖΑ. Άρα εδώ καταγράφεται η απουσία της παραδοσιακής σοσιαλδημοκρατίας. Η συγκρότηση του συγκεκριμένου χώρου λοιπόν, αποτελεί ιστορική ανάγκη. Γίνονται και θα γίνουν αρκετές ακόμη προσπάθειες, αρκεί να μείνουν στο παρελθόν, οι αρχηγισμοί, οι αγκυλώσεις και οι ιδεοληψίες. Η τελευταία προσπάθεια είναι αυτή που βρίσκεται σε εξέλιξη αυτή την περίοδο. Το ερχόμενο Σαββατοκύριακο επιδίωξη όλων μας θα είναι να γίνει το πιο καθοριστικό βήμα. Αυτό της σύγκλησης. Δηλαδή το μοντέλο που θα επιλέξουμε και μετέπειτα θα προτείνουμε στον Ελληνικό λαό. Η διαδικασία όπως εύκολα γίνεται αντιληπτό είναι κρίσιμη. Να σας πω ότι ήδη έχει γίνει η πρώτη προσέγγιση με το Ποτάμι και βασική επιδίωξη είναι και η ένταξη του Ποταμιού στο μέτωπο της σοσιαλδημοκρατίας».\n«Η ΝΔ συνεχίζει να πορεύεται με τις παθογένειες και τα βαρίδια του παρελθόντος»\n«Η Νέα Δημοκρατία εξακολουθεί δυστυχώς, παρά τις όποιες προσπάθειες γίνονται κατά καιρούς, να πορεύεται με τις παθογένειες και τα βαρίδια του παρελθόντος. Με την πρόταση διακυβέρνησής της, καταδικάζει την χώρα σε αέναη λιτότητα. Ο Κυριάκος Μητσοτάκης από την πλευρά του, καλείται να αναμετρηθεί, τόσο με την δική του ιστορία σαν Υπουργός, όσο και με την πολιτική ιστορία της οικογένειάς του».


H arculus είναι το νεότερο μέλος της οικογένειας Jungheinrich\nΜαζί με την arculus, η Jungheinrich γίνεται ένας από τους κορυφαίους προμηθευτές AMR/AGV στον τομέα των Intralogistics.\nΑυτοματισμός σε άλλο επίπεδο\nΗ προσθήκη αυτοκινούμενων ρομπότ (AMR) στις διαδικασίες Intralogistics, σας παρέχει νέα επίπεδα ευελιξίας, ελέγχου και δεδομένων.\nΤο κοινό μας όραμα είναι να ενισχύσουμε την απόδοση, μειώνοντας τη σπατάλη και δημιουργώντας ένα βιώσιμο επιχειρηματικό μοντέλο.\nΗ πανδημία έχει ενισχύσει την ανάγκη για αυτοματοποίηση, για την αντιμετώπιση πρόσθετων αναγκών υγείας και ασφάλειας.\nΟ αυτοματισμός βρίσκεται στο επίκεντρο της στρατηγικής της Jungheinrich και συνεχίζουμε να επενδύουμε και να καινοτομούμε για να υποστηρίζουμε τις προτεραιότητες των πελατών μας. Σε μια συναρπαστική εξέλιξη που υπογραμμίζει τη δέσμευσή μας σε πρωτοποριακές τεχνολογίες, η Jungheinrich AG εξαγόρασε την Arculus GmbH, μια καινοτόμο start-up επιχείρηση με ηγετική θέση στην αγορά αναφορικά με την τεχνολογία αυτόνομων μηχανημάτων.\nΗ arculus είναι μια εταιρεία λογισμικού και ρομποτικής\nΗ arculus, που ιδρύθηκε το 2016, είναι μια εταιρεία λογισμικού και ρομποτικής που έχει δεσμευτεί να κάνει την τμηματική γραμμή παραγωγής πραγματικότητα. Η Jungheinrich και η Arculus μοιράζονται κοινούς στόχους και αξίες και μια δέσμευση να διευκολύνουν τους πελάτες μας να επιτύχουν τους στόχους αυτοματισμού τους, γρήγορα και αποτελεσματικά».\nΈνα πλήρες χαρτοφυλάκιο αυτοματισμού για εσάς\nΗ προσθήκη του arculee AMR (Autonomous Mobile Robot) επεκτείνει ουσιαστικά το χαρτοφυλάκιο AGV/AMR της Jungheinrich και μας επιτρέπει να έχουμε πρόσβαση σε λειτουργίες, όπως η underload μεταφορά φορτίων και η συλλογή παραγγελιών με την διαδικασία goods-to-person (G2P) με μεταφορά των προϊόντων από τα AMR. Μπορούμε να προσφέρουμε αυτοκινούμενα ρομπότ (AMR/AGV) για να ανταποκριθούμε σε όλες τις απαιτήσεις των πελατών μας, όπως μεταφορά φορτίων και αποθήκευση σε χαμηλό αλλά και μεγάλο ύψος, εφαρμογές στενών διαδρόμων και εφαρμογές picking με διαδικασίες goods to person ή robots to goods.\nΒασισμένη στην τυποποιημένη διεπαφή VDA 5050, η arculus παρέχει ένα σύστημα ελέγχου που διαχειρίζεται το AGV/AMR διαφορετικών προμηθευτών, πράγμα που σημαίνει ότι μπορούμε να υποστηρίξουμε τις περιπτώσεις χρήσης σας με συστήματα διαφορετικών κατασκευαστών με μία λύση.\nΗ Jungheinrich και η arculus μοιράζονται πολλούς στόχους\nΕκτός, από τη σύμπραξη γερμανικών εταιρειών με ισχυρά μηχανολογικά διαπιστευτήρια και αναγνωρισμένες επιδόσεις στην έρευνα και ανάπτυξη, τόσο η Jungheinrich όσο και η arculus δεσμεύονται σε υψηλά πρότυπα ποιότητας και θέτουν τις απαιτήσεις των πελατών στο επίκεντρο των δραστηριοτήτων τους. Μαζί, είμαστε επίσης αφοσιωμένοι στο να πετύχουμε βιωσιμότητα μέσω της υψηλής απόδοσης του αυτοματισμού.\nΗ εξαγορά της arculus από τη Jungheinrich θα ενισχύσει την ήδη δυνατή στρατηγική αυτοματισμού της εταιρείας, συμβάλλοντας στην εξέλιξη ενός ευέλικτου, αποδοτικού και βιώσιμου μοντέλου παραγωγής. Οι πελάτες μας θα επωφεληθoύν από τον συνδυασμό του εκτεταμένου χαρτοφυλακίου αυτοκινούμενων ρομπότ και των παγκόσμιων πόρων μας, συμπεριλαμβανομένων των πόρων αναφορικά με την ανάπτυξη και το after sales, καλύπτοντας και τις πιο απαιτητικές ανάγκες μεγάλων έργων\nΤο κοινό μας ταξίδι αυτοματισμού\nΗ προσθήκη ρομπότ στη διαδικασία των Intralogistics παρέχει στην επιχείρησή σας νέα επίπεδα ευελιξίας, ελέγχου και υψηλότερης απόδοσης. Επίσης, οδηγεί σε συνεχή βελτίωση μέσω της αξιοποίησης δεδομένων. Για τους πελάτες μας, ο συνδυασμός του δυναμισμού μιας start-up με ηγετική θέση, με τη σταθερότητα μιας αξιόπιστης, με μεγάλη ιστορία παγκόσμιας επιχείρησης, προσφέρει εύκολη πρόσβαση στην καινοτομία χωρίς κίνδυνο.\nΗ Jungheinrich και η arculus μαζί, μπορούν να καλύψουν τις ανάγκες της επιχείρησής σας για πρωτοποριακές λύσεις αυτοματισμού που μπορούν να κλιμακωθούν γρήγορα σε μια παγκόσμια επιχείρηση, καθιστώντας εύκολη την επίτευξη των στόχων αυτοματισμού σας γρήγορα και αποτελεσματικά από μία μόνο πηγή.\nΜαζί με την arculus, αξιοποιούμε συνεργιες ανάπτυξης για αυτοματοποιημένα intralogistics. Αυτό είναι ένα νέο κεφάλαιο στην ιστορία της αποθήκης του μέλλοντος.\nΒρήκαμε τον τέλειο συνεργάτη, που ενισχύει την προσπάθεια μετάβασης σε έναν πιο ευέλικτο, αποτελεσματικό και βιώσιμο τρόπο παραγωγής.\nΑυτοματοποιήστε επιτυχώς τις εγκαταστάσεις σας με τον σωστό συνεργάτη.


Oriental Palace Φυλης104: Το σεξ δεν πάει με το χρήμα -->\nO ανθρώπινος εγκέφαλος δεν συγχέει το σεξ µε το χρήµα.\nΤουλάχιστον έως έναν βαθµό. Πρόκειται για δύο διαφορετικά ερεθίσµατα που διεγείρουν δύο ξεχωριστά µέρη του εγκεφάλου, και µάλιστα το σεξ καταγράφεται ως παλαιότερο.... και πρωτεύον.\nΣτο συµπέρασµα αυτό κατέληξε µια οµάδα γάλλων ερευνητών από το Κέντρο Νευροεπιστήµης στη Λυών.\nΕπειτα από τέσσερα χρόνια µελετών, οι επιστήµονες ανακάλυψαν πως η σεξουαλική επιθυµία και η λαχτάρα για χρήµατα γεννιούνται σε δύο διαφορετικές ζώνες του προµετωπιαίου φλοιού, µια περιοχή του εγκεφάλου που βρίσκεται κάτω από τα µάτια.\nΩστόσο, η «ζώνη του σεξ» απαντάται από τα πρώιµα στάδια της ανθρώπινης εξέλιξης και είναι κοινή στα περισσότερα θηλαστικά.\nΣυνεπώς, καταλήγει ο επικεφαλής της έρευνας Ζαν-Κλοντ Ντρεέ, πρόκειται για µια πρωτογενή ευχαρίστηση, που ανταποκρίνεται στη ζωτική ανάγκη της αναπαραγωγής και της διαιώνισης του είδους. Στην ίδια ζώνη ανήκει και η απόλαυση του φαγητού.\nΑντίθετα, η «ζώνη των χρηµάτων» εµφανίζεται µεταγενέστερα στον άνθρωπο, γεγονός που βάζει την ευχαρίστηση αυτή σε δεύτερη µοίρα.\nΚαι την καθιστά, µαζί µε την ανάγκη για δύναµη και εξουσία, λιγότερο σηµαντική για την ανθρώπινη επιβίωση.\nΤο πείραµα Το πόρισµα της έρευνας προέκυψε από το εξής πείραµα το οποίο οι νευροβιολόγοι έκαναν υπό µορφή παιχνιδιού: τοποθέτησαν 18 εθελοντές σε µαγνητικούς τοµογράφους και τους έδειχναν πότε ερωτικές φωτογραφίες µε κοπέλες που φορούσαν µικροσκοπικά µπικίνι και πότε φωτογραφίες µε χρήµατα, τα οποία θα µπορούσαν όντως να πιάσουν στα χέρια τους µετά το πείραµα.\nΚαι στις δύο περιπτώσεις οι εθελοντές καλούνταν να αγγίξουν τις εικόνες που ήθελαν να βλέπουν περισσότερο.\nΠαράλληλα, ο µαγνητικός τοµογράφος κατέγραφε την εγκεφαλική δραστηριότητά τους.\nΗ έρευνα, που δηµοσιεύεται στην Επιθεώρηση «Τhe Journal of Νeuroscience», ίσως αποτελέσει ένα εξαιρετικά χρήσιµο εργαλείο και για τον κλάδο της Ψυχιατρικής.\nΕιδικότερα, οι επιστήµονες πιστεύουν ότι θα µπορέσουν να ερµηνεύσουν ορισµένες παθολογίες, όπως ο εθισµός στα τυχερά παιχνίδια, και να επανεξετάσουν τη θεραπευτική αγωγή ή την ψυχοθεραπεία που ακολουθούν.\nΑναρτήθηκε από Άντζελα στις 7:41 μ.μ.


Τα 10 καλύτερα ξενοδοχεία κοντά σε: Escape Hub - TripAdvisor\nΤα καλύτερα ξενοδοχεία κοντά σε: Escape Hub, Μέιντστοουν\nΞενοδοχεία κοντά σε: Escape Hub\nEscape Hub: Διαβάστε κριτικές\nΣε οποιαδήποτε απόσταση από: Escape Hub\nΕξειδικευμένα καταλύματα (1.710)\nΦίλτροΣε οποιαδήποτε απόσταση από: Escape Hub\n0,4 χλμ. από Escape Hub\n0,6 χλμ. από Escape Hub\n1,2 χλμ. από Escape Hub\n1,7 χλμ. από Escape Hub\n2,2 χλμ. από Escape Hub\n2,6 χλμ. από Escape Hub\n3,1 χλμ. από Escape Hub\n4,6 χλμ. από Escape Hub\n5,1 χλμ. από Escape Hub\n5,2 χλμ. από Escape Hub\n6,4 χλμ. από Escape Hub\n6,5 χλμ. από Escape Hub\n6,9 χλμ. από Escape Hub\n7,0 χλμ. από Escape Hub\n7,7 χλμ. από Escape Hub\n8,2 χλμ. από Escape Hub\n8,4 χλμ. από Escape Hub\n9,4 χλμ. από Escape Hub\n11,2 χλμ. από Escape Hub\n11,3 χλμ. από Escape Hub\n11,6 χλμ. από Escape Hub\n12,1 χλμ. από Escape Hub\n12,3 χλμ. από Escape Hub\n12,4 χλμ. από Escape Hub\n12,9 χλμ. από Escape Hub\n13,0 χλμ. από Escape Hub\n13,1 χλμ. από Escape Hub\n13,5 χλμ. από Escape Hub


Απαγορευτικό και στους εξωτερικούς χώρους για τους ανεμβολίαστους; – TrikalaVoice\nΑπαγορευτικό και στους εξωτερικούς χώρους για τους ανεμβολίαστους;\nΣύμφωνα με τις πληροφορίες που μεταδίδει το MEGA, την Τρίτη συνεδριάζει η Επιτροπή των ειδικών και στο τραπέζι αναμένεται να πέσουν νέα μέτρα και εισηγήσεις, τα οποία θα έχουν στόχο κυρίως στους ανεμβολίαστους. Οι εισηγήσεις της Επιτροπής θα αφορούν ουσιαστικά τους ανεμβολίαστους, με τον κλοιό των περιορισμών να σφίγγει κι άλλο.\nΕτικέτεςΑΝΕΜΒΟΛΙΑΣΤΟΙ ΕΛΛΑΔΑ ΚΟΡΩΝΟΪΟΣ ΝΕΑ ΜΕΤΡΑ ΠΑΝΔΗΜΙΑ ΤΡΙΚΑΛΑ


ΜΕΓΑΛΟΠΟΛΗ Αρκαδίας Μεγαλόπολη Αρκαδίας: Στην Αρκαδία γεννήθηκε ο Δίας\nΟμάδα Αμερικανών και Ελλήνων αρχαιολόγων που διενεργεί ανασκαφές στο όρος Λύκαιο της Αρκαδίας υποστηρίζει ότι η μυθική γενέτειρα του Δία δε βρίσκεται στην Κρήτη, αλλά στην Αρκαδία. Ο επικεφαλής της ομάδας Ντέιβιντ Ρομάνο του Πανεπιστημίου της Πενσιλβάνια στην Αριζόνα δήλωσε ότι τα ευρήματα δεν αφήνουν αμφιβολία για τον γενέθλιο τόπο: «Είναι το Λύκαιο». Γιατί «τα ευρήματα αυτά είναι τόσο παλιά όσο η ίδια η ιδέα του Δία» σημειώνει σε πρόσφατη ανακοίνωσή του. «Τα στοιχεία μάς υποδεικνύουν δυναμικά ότι στην κορυφή του όρους ελάμβαναν χώρα τελετουργικά συμπόσια κατά τη Μυκηναϊκή εποχή,περίπου 3.300 ή 3.400 χρόνια από σήμερα». Πράγματι, στην ανασκαφή ανακαλύφθηκαν...περισσότερα από 50 αγγεία πόσης, θραύσματα ειδωλίων καθώς και ίχνη θυσιασμένων ζώων και οστά αιγών. Επίσης βρέθηκαν ασημένια νομίσματα (πολύ μεταγενέστερα βεβαίως) καθώς και ένα μπρούντζινο χέρι που κρατάει έναν κεραυνό, όλα αφιερώματα στον Δία. Οι μυκηναϊκοί βωμοί στην κορυφή βουνών θεωρούνται πολύ σπάνιοι, σύμφωνα με τους αρχαιολόγους. Η περίοδος επίσης συμπίπτει με τις πρώτες ιστορικές αναφορές του θεού Δία στα ελληνικά κείμενα, πράγμα που σημαίνει ότι οι τελετουργίες στο όρος Λύκαιο είχαν σκοπό να τιμήσουν τον θεό.\nΑναρτήθηκε από megalopolis2008 στις 22:23


Black Friday: Σκλαβενίτης - ΑΒ Βασιλόπουλος δίνουν «παρών» - Ποια ακόμα καταστήματα συμμετέχουν - ΠΑΣΚΕΔΙ\nBlack Friday: Σκλαβενίτης – ΑΒ Βασιλόπουλος δίνουν «παρών» – Ποια ακόμα καταστήματα συμμετέχουν\nΣκλαβενίτης και ΑΒ Βασιλόπουλος αναμένεται να δώσουν το «παρών» στην black Friday! Ποια καταστήματα συμμετέχουν - Τι πρέπει να προσέξουν οι καταναλωτές.\nΣκλαβενίτης και ΑΒ Βασιλόπουλος αναμένεται να δώσουν το «παρών» στην black Friday! Οι δύο κολοσσοί των σούπερ μάρκετ θα συμμετέχουν στο… πανηγύρι των εκπτώσεων της παγκόσμιας φρενίτιδας αγορών της διάσημης, πλέον, και στην Ελλάδα «μαύρης Παρασκευής».\nΣυγκεκριμένα η AB Βασιλόπουλος προσφέρει έξτρα πόντους για την κάρτα AB Plus στις 100 πρώτες παραγγελίες που θα γίνουν online στο ηλεκτρονικό κατάστημα της εταιρείας, ενώ από την πλευρά της η Σκλαβενίτης, η οποία όπως έχει δείξει σε όλη την πορεία της στο λιανεμπόριο δεν έχει δείξει και μεγάλο ενδιαφέρον στο μάρκετινγκ και τη διαφήμιση, κάνει την έκπληξη κι ανακοινώνει εκπτώσεις 20% σε είδη σπιτιού και εποχικά είδη για τη black Friday και το Σάββατο.\nΗ κατηγορία των ειδών σπιτιού είναι μία νέα δραστηριότητα για την Σκλαβενίτης και έχει αναπτυχθεί κυρίως σε καταστήματα της πρώην Carrefour που εντάχθηκαν στο δίκτυο της μετά την εξαγορά της Μαρινόπουλος.\nΜέχρι στιγμής αυτά είναι τα καταστήματα που συμμετέχουν στη διάλυση τιμών:\nΠότε ξεκινά, πόσο διαρκεί, τι να προσέξετε\nMε ταχύ βήμα ήρθε ο Νοέμβριος και μαζί οι φθινοπωρινές εκπτώσεις, που αναμένεται να μας υποδεχθούν την 1η του μηνός, ημέρα Παρασκευή, και θα διαρκέσουν έως την Κυριακή 15 Νοεμβρίου.\nKατά τη διάρκεια των ενδιάμεσων εκπτώσεων θα αναγράφονται υποχρεωτικά η παλιά και η νέα τιμή των προς πώληση αγαθών και των παρεχόμενων υπηρεσιών, ενώ επιτρέπονται η αναγραφή και δημοσιοποίηση του ποσοστού έκπτωσης.\nΚατά το διάστημα αυτό εκ του νόμου παρέχεται η δυνατότητα προαιρετικής λειτουργίας των καταστημάτων και των σούπερ μάρκετ την Κυριακή 3 Νοεμβρίου, με προτεινόμενο ωράριο από τις 11.00 έως τις 18.00.\nΩστόσο, ο Εμπορικός Σύλλογος Αθηνών υπογραμμίζει σε ανακοίνωσή του ότι «εκφράζοντας την πλειοψηφία των μελών του και θέτοντας ως στόχο την αποκατάσταση της εύρυθμης λειτουργίας της αγοράς, έχει καταθέσει πρόταση άμεσης κατάργησης του θεσμού των ενδιάμεσων εκπτώσεων».\nΣε κάθε περίπτωση θα ακολουθήσουν οι Βlack Friday (η οποία πέφτει την τελευταία Παρασκευή κάθε Νοεμβρίου και για το 2019 πέφτει στις 29/11) και Cyber Monday (για το 2019 πέφτει στις 2 Δεκεμβρίου), για τις οποίες φυσικά και διαδικτυακά καταστήματα εργάζονται πυρετωδώς. Στη διάρκεια αυτών των καταναλωτικών εθίμων που ξεκίνησαν στις ΗΠΑ αλλά γρήγορα εξαπλώθηκε σε όλο τον κόσμο, οι εταιρείες πραγματοποιούν μεγάλες εκπτώσεις σε προϊόντα που είναι σε στοκ.\nΣτο 24ωρο που είναι σε εξέλιξη η Black Friday και η Cyber Monday, οι προσφορές των φυσικών και online καταστημάτων μπορούν να αγγίξουν ακόμη και το 80% σε ορισμένα προϊόντα. Εν προκειμένω, πρέπει να σημειωθεί πως η Cyber Monday αφορά μόνο σε αγορές στο Διαδίκτυο, όπως υποδηλώνει και η ονομασία της.\nΠώς προέκυψε ο όρος Black Friday\nH Black Friday oρίζεται συνήθως την τέταρτη Παρασκευή του Νοεμβρίου, αλλά πάντα ακολουθεί την ημέρα των Ευχαριστιών (28/11). Ετσι, φέτος θα «πέσει» στις 29 Νοεμβρίου 2019. Η «Μαύρη Παρασκευή» έγινε θεσμός στις ΗΠΑ στις αρχές της δεκαετίας του ’60, όταν τα λογιστικά φύλλα και οι αποδείξεις ήταν χειρόγραφα σημειωμένα με μελάνι. Τότε, οι ημέρες με αρνητικούς ισολογισμούς στις πωλήσεις σημειώνονταν με κόκκινο χρώμα, ενώ οι ημέρες με θετικό αποτύπωμα σημειώνονταν με μαύρο.\nΠού πρέπει να δώσουν ιδιαίτερη προσοχή οι εμπορικές επιχειρήσεις\nΕπιτρέπεται και η αναγραφή και η εμπορική επικοινωνία ποσοστού έκπτωσης.\nΕφόσον παρέχεται μειωμένη τιμή σε περισσότερα από το 60% του συνόλου των πωλούμενων ειδών, η επίδειξη του παρεχόμενου ποσοστού έκπτωσης επιβάλλεται, οπότε θα πρέπει να αναγράφεται στην προθήκη του καταστήματος και σε οποιαδήποτε άλλη εμπορική επικοινωνία.\nΟι καταστηματάρχες θα πρέπει, σε περίπτωση ελέγχου, να είναι σε θέση να αποδείξουν ότι η παλαιά τιμή πώλησης, που αναγράφεται στην πινακίδα, ανταποκρίνεται στην πραγματικότητα.\nΕάν δεν γνωρίζεις ένα κατάστημα και θέλεις να παραγγείλεις από αυτό, κάνε πρώτα τη διαδικτυακή σου έρευνα. Εξάλλου κάθε ηλεκτρονικό κατάστημα, οφείλει να σου παρέχει σε ευδιάκριτο σημείο το είδος και το όνομα της επιχείρησης, την έδρα της και τα διαθέσιμα στοιχεία επικοινωνίας με αυτή.\nΠληροφορίες από ethnos.gr\nΠΡΟΗΓΟΥΜΕΝΟΈφυγε από τη ζωή ο κορυφαίος Έλληνας μουσικοσυνθέτης, Γιάννης Σπανός\nΕΠΟΜΕΝΟΑντικαπνιστικός νόμος στον τετραψήφιο 1142


Πρώτη καταχώρηση: Τετάρτη, 28 Ιουλίου 2021, 18:53\nΈνα διαφορετικό πρόσωπο θα παρουσιάσει η ΑΕΚ στην ρεβάνς του Β΄ προκριματικού γύρου του Europa Conference League με την Βελέζ Μόσταρ (29/7, 21:00, COSMOTE SPORT 1 HD), όπως υποστήριξε στην καθιερωμένη συνέντευξη Τύπου ο προπονητής της Ένωσης Βλάνταν Μιλόγεβιτς.\nΓια την ενδεκάδα απέφυγε να πει πολλά πράγματα, ενώ επανέλαβε ότι δεν του άρεσε καθόλου η διαιτησία του πρώτου αγώνα. Πάντως, δεν έψαξε για δικαιολογίες λέγοντας χαρακτηριστικά ότι «... δεν έμεινα ευχαριστημένος με τίποτα από το προηγούμενο ματς, δεν περίμενα τέτοια εικόνα, ούτε θέλω να έχω δικαιολογία και δεν με νοιάζει να έχω».\nΣίγουρα στα ευρωπαϊκά παιχνίδια είναι διπλές οι απαιτήσεις, πέρυσι ήταν μονά τα παιχνίδια. Αυτή είναι η δεύτερη ευκαιρία και σίγουρα με τον νέο κανονισμό με το εκτός έδρας γκολ, έγιναν πιο δύσκολα τα πράγματα. Πρέπει να ξεχάσουμε ότι έγινε στο προηγούμενο παιχνίδι, να έχουμε τα στοιχεία που θέλω να έχει ομάδα, να πολεμά για κάθε μπάλα, να έχει πειθαρχία και τρεξίματα».\nΣε ερώτηση που του έγινε για το αν βοηθήσουν οι μεταγραφές στο δεύτερο ματς με την Βελέζ, απάντησε: «Δεν έχουμε πολλά περιθώρια. Αυτά τα παιδιά είχαν προπονήσεις πριν έρθουν στην ΑΕΚ, είναι και κάποια παιδιά που ξέρουν το DNA της ΑΕΚ. Αυτό που με ευχαριστεί πολύ είναι που όλοι τους είναι αποφασισμένοι και όλοι θέλουν να παίξουν. Από εκεί και πέρα, είμαι σε προσωπική επαφή μαζί τους, να δω σε τι κατάσταση είναι, αλλά θεωρώ ότι οι παίκτες είναι αρκετά καλά».\nΘα ήθελα να τους ζητήσω λίγο υπομονή. Ας με κρίνουν από το πρώτο παιχνίδι. Ξέρω ότι δεν έχουμε χρόνο, απλά εύχομαι και θέλω να έρθουν να βοηθήσουν την ομάδα. Ελπίζω να κάνουμε κάτι που ονειρεύονται οι φίλοι της ΑΕΚ. Τώρα που θα φτάσουμε έχω απαγορεύσει τα μεγάλα λόγια. Δεν μου αρέσει να λέμε πολλά στα αποδυτήρια και να μην κάνουμε τίποτα στον αγωνιστικό χώρο».\nΠροσπαθήσαμε να αλλάξουμε την εικόνα μας, αλλά δεν τα καταφέραμε. Εγώ προσπαθώ να ξεχάσω, αν και κάθε ήττα δεν είναι καλή, αλλά μπορούμε να μάθουμε πολλά από τα λάθη που κάναμε».\nΓια τα διαιτητικά λάθη και αν θεωρεί ότι επηρέασαν το αποτέλεσμα: «Δεν θέλω να κρίνω τη διαιτησία, αλλά για να είμαι ειλικρινής δεν ήμουν ευχαριστημένος από τα σφυρίγματα. Δεν πρέπει, όμως, να στεκόμαστε εκεί. Πήραμε εύκολες κάρτες από φάουλ που ήταν δεν ήταν. Οι παίκτες πρέπει να είναι συγκεντρωμένοι στο παιχνίδι και να μην ασχολούνται με τη διαιτησία. Μετά το ματς μπορούμε να ασχοληθούμε με αυτά».\nΤελευταία ενημέρωση: Τετάρτη, 28 Ιουλίου 2021, 18:54\nΤρέλα για τα διαρκείας της ΑΕΚ: Έτοιμη να ξεπεράσει τα 13.000 η «Ένωση»


Ιδιωτικό στούντιο στο σπίτι ΣΤΗΝ ΠΙΣΊΝΑ - Airbnb\nΙδιωτικό στούντιο στο σπίτι ΣΤΗΝ ΠΙΣΊΝΑ\nKissimmee, Φλόριντα, Ηνωμένες Πολιτείες\nΣουίτα επισκεπτών ως ολόκληρος χώρος. Οικοδεσπότης: Marlene\nΟ/Η Marlene είναι Superhost\nΧαίρετε! Προσφέρουμε ένα μέρος του σπιτιού μας με ένα king size κρεβάτι, ένα μεγάλο ιδιωτικό μπάνιο με μπανιέρα υδρομασάζ και έναν παιδότοπο Harry Potter στον οποίο έχει πρόσβαση ένας τοίχος αναρρίχησης. Υπάρχει επίσης φούρνος μικροκυμάτων, τοστιέρα, καφετιέρα και ψυγείο. Υπάρχει μια διαδικτυακή τηλεόραση στο διαμέρισμα που έχει πρόσβαση σε Netflix και Prime. Οι χώροι της πισίνας και του κήπου μοιράζονται με την οικογένειά μου και άλλους ταξιδιώτες. Είμαστε στην ευχάριστη θέση να προσφέρουμε το στούντιό μας με αξιολόγηση καθαριότητας 5 αστέρων.\nΠροσφέρουμε ένα ιδιωτικό διαμέρισμα με ιδιωτική είσοδο προσβάσιμη μέσα από την περιοχή της πισίνας. Είναι επιπλωμένο με αφρό μνήμης KING size κρεβάτι. Υπάρχει ένας χώρος παιχνιδιού/ύπνου για παιδιά στον οποίο έχει πρόσβαση ένας τοίχος αναρρίχησης με διαδικτυακή τηλεόραση. Υπάρχει μια τραπεζαρία, μια μίνι κουζίνα και μια δεύτερη τηλεόραση στο διαμέρισμα. Έχετε ιδιωτικό μπάνιο με μπανιέρα τζακούζι. Έχετε ιδιωτική χρήση της πισίνας και των Κήπων-παρακαλούμε να σημειώσετε ότι δεν δεχόμαστε πάρτι, εκδηλώσεις ή επισκέπτες. Αυτό είναι ένα άνετο διαμέρισμα σε μια ήσυχη/ασφαλή γειτονιά που βρίσκεται σε κεντρική τοποθεσία για όσους θέλουν να δουν ένα πλήθος τοποθεσιών στην περιοχή του Ορλάντο. Καταχωρούμε αυτό το δωμάτιο για 4 επισκέπτες. Είναι το πιο κατάλληλο για δύο επισκέπτες ή μια οικογένεια. Στα παιδιά αρέσει να κοιμούνται στο ρετιρέ. Η περιοχή σας περιλαμβάνει, τηλεόραση στο διαδίκτυο (Netflix, amazon prime) και WIFI. Υπάρχει επίσης φούρνος μικροκυμάτων, τοστιέρα, καφετιέρα και μίνι ψυγείο/καταψύκτης και εξωτερική ψησταριά. Στη σοφίτα των παιδιών υπάρχουν σακούλες με φασόλια και τηλεόραση. Υπάρχει ένα queen size airbed στην ντουλάπα για επιπλέον επισκέπτες, και ένα πακέτο n παιχνίδι για τα μικρά μωρά, αν χρειαστεί.\nΣημείωση: Παρέχουμε πετσέτες, αλλά λόγω των προγραμμάτων μας και της αγάπης μας για τη γη και την εξοικονόμηση νερού δεν τις αλλάζουμε καθημερινά, μόνο όταν φτάνετε ή μένετε πάνω από μία εβδομάδα. Ευχαριστώ για την κατανόηση.\nΤηλεόραση 40" με Amazon Prime Video, Netflix\nKissimmee - 7 διανυκτερεύσεις\n4,87 στα 5 αστέρια από 445 κριτικές\n4,87 · 445 κριτικές\nΠολλά από τα σπίτια σε αυτή τη γειτονιά οφείλονται από Ευρωπαίους για εξοχικά σπίτια. Είναι ήσυχη και ασφαλής - το είδος της γειτονιάς όπου δεν χρειάζεται να κλειδώνετε τις πόρτες τη νύχτα\nΜπορείτε εύκολα να επικοινωνήσετε μαζί μας μέσω της ιστοσελίδας ή του Κειμένου της Airbnb


ΒΟΜΒΑ ΑΠΟ ΑΓΙΟΝ ΟΡΟΣ!!ΑΝ ΙΣΧΥΕΙ ΑΛΙΜΟΝΟ ΜΑΣ!!Αγιορείτης π. Λεόντιος!!ΓΡΗΓΟΡΕΙΤΕ...ΜΗΝ ΕΘΕΛΟΤΥΦΛΕΙΤΕ...!!«Και τα ομοιώματα των ακρίδων είναι όμοια με ίππους», που είναι έτοιμοι για πόλεμο…»!! – ΗΧΗΣΕ Η 5η σάλπιγγα της Αποκάλυψης!!\nΑρχική σελίδαΑΠΟΨΕΙΣ ΒΟΜΒΑ ΑΠΟ ΑΓΙΟΝ ΟΡΟΣ!!ΑΝ ΙΣΧΥΕΙ ΑΛΙΜΟΝΟ ΜΑΣ!!Αγιορείτης π. Λεόντιος!!ΓΡΗΓΟΡΕΙΤΕ...ΜΗΝ ΕΘΕΛΟΤΥΦΛΕΙΤΕ...!!«Και τα ομοιώματα των ακρίδων είναι όμοια με ίππους», που είναι έτοιμοι για πόλεμο…»!! – ΗΧΗΣΕ Η 5η σάλπιγγα της Αποκάλυψης!!\nMarkella Toufexi Ιουλίου 01, 2019\nΒΟΜΒΑ ΑΠΟ ΑΓΙΟΝ ΟΡΟΣ!!ΑΝ ΙΣΧΥΕΙ ΑΛΙΜΟΝΟ ΜΑΣ!!Αγιορείτης π. Λεόντιος!!ΓΡΗΓΟΡΕΙΤΕ...ΜΗΝ ΕΘΕΛΟΤΥΦΛΕΙΤΕ...!!\n«Και τα ομοιώματα των ακρίδων είναι όμοια με ίππους», που είναι έτοιμοι για πόλεμο…»!! – ΗΧΗΣΕ Η 5η σάλπιγγα της Αποκάλυψης!!


Κωδικός : CI91X1\nRemington ψαλίδι μαλλιών για για μπούκλες 25-38mm. Έξυπνη τεχνολογία OPTIHeat παρέχει θερμότητα όπου αυτό έχει σημασία. Αποτέλεσμα κομμωτηρίου που διαρκεί. Ενσωματωμένη ψηφιακή οθόνη. Ρύθμιση θερμοκρασίας 120°C - 210°C. Ρύθμιση Pro + στους 185 βαθμούς °C.


Ηράκλειο: Θρίλερ με νεκρό σε αυλή σπιτιού\nΤι έδειξαν τα πρώτα στοιχεία για τον θάνατο του 73χρονου άνδρα. 28.06.2021, Sputnik Ελλάδα\nΝεκρός στην αυλή του σπιτιού του εντοπίστηκε ένας ηλικιωμένος στον δήμο Μινώα Πεδιάδος στο Ηράκλειο της Κρήτης. Ο άτυχος 73χρονος βρέθηκε από συγγενικό του πρόσωπο έξω από την εξοχική του κατοικία, με αποτέλεσμα να καλέσει τις Αρχές και να σημάνει συναγερμός.Στο σπίτι έσπευσαν έτσι αστυνομικές δυνάμεις, οι οποίες στο εσωτερικό του σπιτιού αντίκρισαν εικόνα που παραπέμπει σε ληστεία, ωστόσο όπως προέκυψε από την πρώτη αυτοψία, σύμφωνα με το creta24.gr, ο 73χρονος δεν έφερε κάποιο εμφανές χτύπημα και ο θάνατός του εκτιμάται ότι οφείλεται σε παθολογικά αίτια. Οι Αρχές αποδίδουν έτσι την εικόνα στο εσωτερικό του σπιτιού πιθανότατα στα προβλήματα υγείας που αντιμετώπιζε ο ηλικιωμένος, πιστεύοντας ότι είχε προκαλέσει ο ίδιος την αναστάτωση. Περισσότερο φως στις συνθήκες θανάτου του 73χρονου, αναμένεται, πάντως, να ρίξει η νεκροψία-νεκροτομή.\nνεκρός, ηράκλειο, κρήτη\nΤι έδειξαν τα πρώτα στοιχεία για τον θάνατο του 73χρονου άνδρα.\nΝεκρός στην αυλή του σπιτιού του εντοπίστηκε ένας ηλικιωμένος στον δήμο Μινώα Πεδιάδος στο Ηράκλειο της Κρήτης.\nΟ άτυχος 73χρονος βρέθηκε από συγγενικό του πρόσωπο έξω από την εξοχική του κατοικία, με αποτέλεσμα να καλέσει τις Αρχές και να σημάνει συναγερμός.\nΣτο σπίτι έσπευσαν έτσι αστυνομικές δυνάμεις, οι οποίες στο εσωτερικό του σπιτιού αντίκρισαν εικόνα που παραπέμπει σε ληστεία, ωστόσο όπως προέκυψε από την πρώτη αυτοψία, σύμφωνα με το creta24.gr, ο 73χρονος δεν έφερε κάποιο εμφανές χτύπημα και ο θάνατός του εκτιμάται ότι οφείλεται σε παθολογικά αίτια.\nΟι Αρχές αποδίδουν έτσι την εικόνα στο εσωτερικό του σπιτιού πιθανότατα στα προβλήματα υγείας που αντιμετώπιζε ο ηλικιωμένος, πιστεύοντας ότι είχε προκαλέσει ο ίδιος την αναστάτωση.\nΠερισσότερο φως στις συνθήκες θανάτου του 73χρονου, αναμένεται, πάντως, να ρίξει η νεκροψία-νεκροτομή.